Apa Maksud Paras Kolesterol Normal? Ini Maklumat Yang Kita Semua Wajib Tahu!

Berbicara tentang gaya hidup dan diet sihat, kadar kolesterol normal adalah antara kepentingan dalam kesihatan.

Doktor sering mengingatkan pesakit mereka agar lebih berhati-hati dalam
pengambilan makanan berkolesterol
.

Keadaan ini terutamanya apabila menjelang sambutan perayaan dan setiap individu terpanggil untuk mencuba pelbagai jenis juadah yang tersedia.

Walau bagaimanapun, nasihat agar setiap individu ‘
berjaga-jaga dengan tahap kolesterol
’ tidak begitu membantu jika mereka tidak tahu apa yang hendak dipantau.

Jika anda ingin mempelajari sedikit sebanyak tentang kolesterol normal, baca artikel ini sehingga habis.

Untuk mendapatkan lebih banyak info berkenaan Kesihatan Jantung, anda boleh klik
di sini
.

Apa itu kolesterol?

Kolesterol adalah lemak lipid sterol yang dihasilkan oleh organ hati (perkataan ‘kole/chole’ secara umumnya merujuk kepada
jus hempedu yang dihasilkan oleh hati
).

Ia juga boleh didapati pada sumber makanan terutamanya produk haiwan seperti daging dan telur.

Kolesterol normal adalah elemen penting
di dalam badan memandangkan ia boleh mengekalkan struktur sel serta ia merupakan asas kepada pembuatan hormon seperti testosteron dan estrogen.

Kolesterol normal – ada yang baik dan jahat

Anda pasti pernah dengar akan istilah kolesterol baik dan kolesterol jahat.

Kolesterol baik merujuk kepada lipoprotein berketumpatan tinggi (HDL).

HDL dianggap sebagai kolesterol
yang lebih memberikan kebaikan kepada badan.

Ini berikutan keupayaannya mengumpul kolesterol daripada kawasan badan lain dan membawanya ke organ hati untuk dimetabolismekan.

Kolesterol jahat pula mempunyai perwatakan yang bertentangan dengan HDL. Ia dikenali sebagai
lipoprotein berketumpatan rendah
(LDL).

LDL adalah sejenis kolesterol yang boleh memasuki sel pada tisu badan. Ia berupaya untuk membawa kolesterol daripada hati ke tisu periferal.

Peningkatan paras LDL di dalam badan sering dikaitkan dengan peningkatan pada risiko penyakit kardiovaskular seperti tekanan darah tinggi, serangan jantung dan strok.

Berbeza dengan
HDL yang boleh mengutip kolesterol
untuk dimetabolismekan, LDL berupaya untuk melekat pada salur darah manusia bagi membentuk plak kolesterol.

Diagnosis

Anda tidak perlu panik atau risau. Apa yang penting adalah anda perlu mengetahui paras kolesterol normal.

Setelah mengetahui status anda, doktor akan membuat pelan bagi memastikan profil lemak anda berada pada paras yang optimum.

Bila saya perlu melakukan pemeriksaan kolesterol?

Meskipun risiko penyakit jantung meningkat seiring dengan peningkatan usia individu, namun Persatuan Jantung Amerika menyarankan
profil lemak diuji pada usia
 9 hingga 11 tahun dan 17 hingga 21 tahun.

Orang dewasa yang berusia 20 tahun dan ke atas perlu menjalani ujian pemeriksaan umum disertakan sekali dengan ujian profil lipid sekiranya terdapat faktor risiko.

Selepas itu, pemeriksaan perlu diulangi setiap 4 hingga 6 tahun sekali.

Selepas anda berusia 40 tahun, ujian ini akan menjadi lebih penting terutamanya jika anda mempunyai
 risiko penyakit kardiovaskular yang tinggi
 atau mula menunjukkan simptom dan tanda kolesterol tinggi.

Apakah parameter yang akan diukur oleh ujian ini?

Kebiasaannya, doktor akan
membuat ujian kolesterol
, profil lipid atau ujian panel lipid untuk menentukan paras kolesterol dan lemak terkini.

Bergantung kepada permintaan doktor dan peralatan makmal di dalam fasiliti, ujian panel lipid boleh memeriksa paras:

Jumlah kolesterol

HDL

LDL

Trigliserida (lemak)

Nisbah trigliserida berbanding kolesterol

Ujian ini akan dijalankan dengan mengambil sampel darah daripada salur vena yang terdapat pada lengan atau tangan, sama seperti pemeriksaan kiraan darah lengkap (CBC/FBC).

Pemeriksaan mungkin akan dilakukan pada sampel darah yang sama.

Anda dikehendaki berpuasa semalaman (8 hingga 12 jam) sebelum sampel darah akan diambil.

Berapa bacaan yang dianggap normal?

Seperti ujian perubatan yang lain, tiada parameter normal yang mutlak bagi setiap ujian.

Apa yang dianggap biasa oleh seseorang boleh jadi
bacaan kolesterol yang bahaya
 untuk orang lain.

Walau bagaimanapun, terdapat
lingkungan nilai normal bagi kumpulan
usia dan jantina tertentu.

Lingkungan nilai ideal bagi jumlah kolesterol: <200 mg/dL.

Lingkungan nilai normal HDL: 45-70 mg/dL dan 50-90 mg/dL.

Paras jumlah kolesterol melebihi 240 mg/dL dianggap tinggi.

Wanita kebiasaannya mempunyai
peratusan lemak badan yang tinggi
 berbanding lelaki. Maka, nilai lazim kolesterol dan trigliserida berbeza bagi kedua-dua jantina.

Usia juga memainkan peranan dalam menentukan paras kolesterol normal.

Rawatan dan pengurusan

Dalam kebanyakan kes, doktor akan menasihatkan anda untuk mengamalkan tabiat pemakanan sihat jika anda mempunyai paras kolesterol tinggi atau
faktor risiko penyakit kardiovaskular
.

Makanan yang mempunyai kandungan serat, protein dan asid lemak omega 3 yang tinggi merupakan pilihan terbaik.

Senaman berkala juga
 digalakkan bersama dengan pemakanan sihat
 untuk menambak baik profil lipid dan tahap kesihatan menyeluruh.

Tip pengurusan

Jika anda mengalami masalah berat badan berlebihan, penurunan berat badan boleh meningkatkan tahap kesihatan jantung dan menurunkan risiko penyakit.

Sekiranya diet dan senaman tidak cukup, doktor akan mempreskripsikan ubat seperti statin atau fibrate.

Penting buat anda untuk menuruti arahan doktor semasa mengambil ubat ini.

Jika anda mengalami sebarang
kesan sampingan seperti kram otot
, anda perlu memaklumkan kepada doktor yang merawat.

Selain itu,
amalan gaya hidup sihat
seperti berhenti merokok, tidur secukupnya dan tidak mengambil alkohol turut boleh menurunkan risiko penyakit kardiovaskular lantas menjadikan kadar kolesterol normal.


Anda Alami Alahan Selepas Bersetubuh? Mungkin Ini Tanda Anda Alergik Kondom

Hubungan seksual sepatutnya merupakan situasi yang menyenangkan untuk anda dan pasangan. Jika anda memilih untuk
menggunakan alat pencegah kehamilan tertentu,
 ia sepatutnya membantu perhubungan anda dan bukannya menyulitkan keadaan. Dalam sesetengah situasi di mana anda atau
pasangan mempunyai tindak balas terhadap kondom
, mungkin anda patut mengambil tahu jika anda mungkin mempunyai alahan kondom.

Ada apa dengan kondom?

Lateks, produk yang diperbuat daripada pokok getah terdapat dalam banyak barangan biasa.
Salah satunya, tentu saja, ialah kondom. S
ekiranya anda menggunakan kaedah kawalan kelahiran ini dan menyedari bahawa anda tidak berasa selesa di bahagian kemaluan, anda mungkin mempunyai alahan pada getah.

Jangan risau, anda tidak bersendirian. Sekitar satu hingga tiga peratus orang di Amerika Syarikat alah kepada getah, dan jumlah tersebut meningkat kepada kira-kira 10 peratus bagi mereka yang bersentuhan dengannya secara berterusan (seperti pekerja industri kesihatan yang menggunakan sarung tangan getah setiap hari dan pekerja syarikat pengeluarannya).

Berikut adalah apa yang anda perlu tahu mengenai alahan – dan bagaimana untuk menentukan sama ada anda memilikinya.

Apakah simptom alahan lateks?

Terdapat tahap alahan lateks yang berlainan. Tahap paling ringan muncul pada vagina atau zakar sebagai gatal-gatal, kulit merah atau ruam. Simptom yang lebih teruk termasuk kesukaran bernafas, batuk, bersin, hidung berair, mata gatal, atau gatal tekak. Reaksi ini biasanya muncul lewat- dalam enam hingga 48 jam selepas pendedahan. Ini boleh menyukarkan anda mengetahui dengan segera bahawa ia berkaitan dengan lateks yang anda pakai.

Jika anda benar-benar alah, anda boleh mengalami kejutan anafilaktik. Ini biasanya tidak berlaku pada kali pertama anda terdedah, tetapi jika anda sangat sensitif, ia boleh berlaku dengan serta-merta selepas anda bersentuhan dengan bahan tersebut. Anda akan tahu bahawa anda akan mengalami kejutan anafilaktik jika anda pening, sukar untuk bernafas, nafas berdehit, mual, muntah, tekanan darah anda jatuh, atau anda pengsan.

Mengalami kejutan seperti ini jarang berlaku tetapi sangat berbahaya! Jika ini pernah berlaku kepada anda, sila beritahu doktor dengan segera.

 Mengapa sesetengah orang mempunyai alahan kepada lateks?

Walaupun tidak diketahui mengapa sesetengah orang alah kepada susu getah, tetapi saintis membuat hipotesis bahawa orang yang mempunyai pendedahan yang lebih tinggi lebih cenderung untuk mengalami simptom alahan. Ini didapati pada mereka yang membuat produk lateks atau memakainya sepanjang masa lebih cenderung mengalami alahan.

Alahan kepada lateks juga dikaitkan dengan banyak makanan yang berkongsi beberapa pencetus alahan yang sama. Jadi, jika anda alah kepada lateks, anda mungkin juga alah kepada avokado, pisang, buah Markisa, kiwi, dan buah berangan, di samping makanan lain.

Apa yang patut saya lakukan jika alami alahan kondom?

Jika ini kedengaran seperti apa yang berlaku dengan anda, bincanglah dengan doktor anda untuk mendapatkan ujian untuk memastikan jika anda alah kepada getah. Sekiranya anda mengalami kejutan anafilaktik, dapatkan bantuan segera. Dan jika anda mengalami sebarang simptom, maklumkan kepada doktor anda. Berikut adalah beberapa perubahan yang mungkin juga membantu simptom anda:

Gunakan kondom alternatif

Jika anda mengalami simptom ringan atau sederhana, anda boleh mencuba kondom tanpa lateks dan melihat bagaimana tindak balas anda. Ini mungkin lebih mahal, tetapi lebih berbaloi untuk dicuba.

Anda boleh membeli kondom poliuretana di tempat yang sama terdapat kondom lateks. Sama seperti kondom lateks, ia dapat mencegah kehamilan dan jangkitan seksual. Kondom jenis ini juga lebih nipis, tahan daya, kurang ketat dan lebih baik menyebarkan haba berbanding lateks. Pun begitu, poliuretana kurang elastik berbanding lateks. Oleh itu, kondom ini lebih mudah terkoyak atau terlepas.

Anda juga boleh cuba menggunakan kondom kulit biri-biri. Ia dapat mencegah kehamilan sebagaimana kondom lain namun mungkin kurang berkesan mencegah penyakit kelamin kerana rongga mikroskopiknya. Oleh itu, adalah idea yang baik untuk hanya menggunakan ini jika tiada risiko jangkitan kelamin daripada pasangan anda.

Bergantung kepada simptom anda, doktor anda mungkin memberikan ubat kepada anda. Tindak balas yang lewat dan lebih ringan boleh dirawat dengan krim atau ubat steroid. Sekiranya anda adalah salah seorang yang mempunyai alahan serius dan boleh mengalami kejutan anafilaktik, doktor anda akan menetapkan suntikan epinefrin.

Apakah kemungkinan lain selain alahan lateks?

Banyak perkara lain yang boleh menyebabkan simptom sama dengan alahan lateks. Sabun wangi boleh merengsakan bahagian kelamin anda. Anda juga mungkin alah kepada unsur-unsur lain dalam kondom anda selain lateks – seperti spermisida. Jika anda menyedari simptom alahan yang tidak berbahaya, cuba tukar jenis kondom anda dan berhenti menggunakan sabun berbau. Jika keadaan tidak bertambah baik, bincang dengan doktor anda.


Dalam Seronok Makan-Makan Di Hari Raya, AWAS Dengan 3 Penyakit Yang Kerap Berlaku Ini!

Makanan hari raya atau juadah Aidilfitri adalah sesuatu yang ditunggu bila menyambut Syawal. Namun, tahukah anda itu juga boleh menjadi punca penyakit. Mengapa agaknya?

Untuk mendapatkan lebih banyak info tentang Sistem penghadaman, sila dapatkannya
di sini.

Hari raya adalah hari yang menggembirakan, bukan sahaja bagi orang Islam, tetapi juga turut dikongsi kegembiraan tersebut oleh orang bukan Islam, khususnya di Malaysia sebagai negara berbilang agama, kaum dan bangsa.

Ia adalah saat yang dinanti-nantikan. Sanak saudara dari seluruh negeri akan pulang untuk berkumpul meraikan hari mulia ini. Tidak cukup dengan itu, ia disulami lagi dengan makanan, lampu pelita dan lagu-lagu yang memeriahkan lagi keadaan.

Dalam meraikan kegembiraan tersebut, pastinya anda tidak mahu ia dicemari dengan insiden-insiden yang tidak diingini. Oleh itu, anda perlu berjaga-jaga dan mengetahui apa penyakit yang kerap berlaku di hari raya.

Makanan hari raya pencetus 3 penyakit ini?

1. Keracunan makanan

Memandangkan makan adalah antara aktiviti utama di hari raya, keracunan makanan juga kerap berlaku. Tambahan pula, pelbagai jenis makanan di rumah-rumah yang berbeza masuk ke dalam perut anda. Jadi, kemungkinan mendapat keracunan makanan sentiasa ada.

Sebenarnya, apakah yang menyebabkan keracunan makanan?

Makanan yang ditinggalkan pada suhu bilik dalam tempoh yang lama (lebih 4 jam).

Makanan yang tidak dimasak dengan sempurna.

Makanan tidak disimpan dengan baik (makanan mentah disimpan bersama makanan yang telah dimasak).

Makanan yang telah sejuk tidak dipanaskan dengan sempurna.

Makanan beku tidak dinyahbekukan dengan sempurna.

Kaedah penyediaan makanan yang tidak bersih.

Penyedia makanan menghidapi atau mambawa penyakit seperti thyphoid dan taun.

Bagaimana ingin tahu anda mengalami keracunan makanan?

Rasa mual dan muntah.

Sakit perut dan cirit-birit.

Demam/berpeluh.

Sakit kepala.

Jika tidak diuruskan dengan betul, keracunan makanan boleh menjadi sesuatu yang serius. Sila berhati-hati dan peka dengan tanda-tanda di atas. Dapatkan bantuan doktor di klinik atau hospital dan simpan makanan yang dijangka
penyebab keracunan tersebut.

Apakah langkah yang boleh diambil untuk mencegah keracunan makanan?

Sentiasa menjaga kebersihan diri dan tempat menyediakan makanan

Sentiasa basuh tangan

Masak dengan sempurna

Panaskan makanan yang telah sejuk dengan sempurna

Simpan makanan yang telah dimasak dan mudah basi di dalam peti sejuk

Jangan hidangkan makanan yang telah lama di luar atau berbau masam

Pilih makanan yang sihat dan berkhasiat

Basuh sayur dan buah-buahan dengan sempurna

2. Dehidrasi

Di hari raya, kita banyak keluar rumah. Mana tidaknya, banyak rumah yang perlu diziarahi, dari jiran sebelah rumah hinggalah saudara-mara di negeri seberang.

Tentu banyak masa anda terdedah kepada kepanasan cahaya matahari, terutamanya di bahagian utara Semenanjung Malaysia yang suhunya lebih panas.

Hal ini boleh mencetuskan
dehidrasi
, iaitu keadaan di mana badan kekurangan air. Memandangkan air adalah komponen utama dalam badan manusia (60 peratus dari berat badan manusia adalah air), sebarang gangguan pada kuantiti air di dalam badan tentu akan menjejaskan fungsi badan.

Apakah tanda-tanda dehidrasi?

Mengantuk dan mudah letih.

Pening kepala.

Kepala rasa ringan.

Mulut dan kulit kering.

Air kencing berwarna gelap.

Kurang berpeluh.

Lebih jarang buang air kecil.

Dehidrasi boleh dirawat di rumah. Anda boleh menggantikan cecair yang hilang dengan air putih atau larutan oral rehydration salt (ORS) yang boleh didapatkan di farmasi. Jika anda mengalami tanda-tanda yang serius seperti pitam, kekeliruan atau sawan, sila dapatkan bantuan perubatan di klinik atau hospital.

Bagaimana ingin mencegah dehidrasi?

Minum dengan banyak. Jangan tunggu dahaga. Selain air, anda boleh makan
buah-buahan
 dengan kandungan air yang tinggi.

Elakkan minuman berkafein kerana ia akan membuatkan anda kerap buang air kecil.

Gunakan payung jika cuaca terlalu panas dan hadkan aktiviti di luar.

Sediakan penghawa dingin atau kipas di rumah terutamanya jika ramai tetamu yang datang.

Pakai baju yang ringan, nipis, berwarna terang dan longgar.

Dapatkan rehat jika penat. Jangan paksa diri.

3. Naik berat badan

Ini juga adalah penyakit? Ya, berat badan berlebihan adalah sejenis penyakit kerana ia adalah keadaan yang tidak sihat dan membawa kepada pelbagai penyakit lain seperti diabetes,
tekanan darah tinggi
 dan penyakit jantung.

Hari raya bukanlah hari “membalas dendam” selepas sebulan menahan lapar. Gaya hidup dan pemakanan yang sihat semasa Ramadan harus diteruskan di bulan Syawal dan bulan-bulan berikutnya.

Kawal pemakanan agar
indeks jisim badan (BMI)
 anda dapat dikekalkan pada hari raya, seterusnya mengelakkan dari mendapat risiko penyakit-penyakit kronik yang lain.

Hello Health Group
 tidak menyediakan nasihat perubatan, diagnosis atau rawatan.


Kaposi sarkoma

Definisi

Apa itu Kaposi sarkoma?

Kaposi sarkoma adalah sejenis kanser kulit yang menyebabkan tompok-tompok tisu yang tidak normal tumbuh di bawah kulit, di dalam mulut mulut, hidung, dan tekak atau di organ lain. Tompok-tompok ini boleh menyebabkan kesakitan dan ketidakselesaan kepada pesakit. Tanpa rawatan, tompok-tompok ini akan merebak ke saluran pencernaan atau paru-paru, menyebabkan kerumitan seperti pendarahan dan kesukaran bernafas.

Apakah kebarangkalian Kaposi sarkoma?

Ia bukannya keadaan biasa, dengan kurang daripada 1% populasi umum yang mempunyai kaposi sarkoma. Kaposi sarkoma lebih biasa terjadi kepada lelaki. Ia boleh diuruskan dengan mengurangkan faktor risiko anda. Sila bincang dengan doktor anda untuk maklumat lanjut.

Simptom-simptom

Apakah simptom-simptom Kaposi sarkoma?

Gejala-gejala paling biasa bagi kaposi sarkoma adalah ruam atau luka yang muncul pada kulit anda. Ruam boleh berwarna ungu atau merah. Mereka sering dijumpai pada bawah kaki dan muka anda. Walaupun mereka kelihatan buruk, mereka tidak akan menyebabkan sebarang gejala langsung. Walaubagaimanapun, mereka boleh membuat kaki dan wajah anda membengkak, yang membawa kepada ketidakselesaan dan kesakitan.

Mempunyai ruam kaposi sarkoma yang terbentuk di wajah anda boleh membawa bahaya, kerana ia dengan mudah merebak ke kelenjar limfa (nod), perut, dan paru-paru. Gejala biasa adalah ruam (luka) yang bintik-bintik merah-ungu yang kecil, biasanya dilihat pada bawah kaki. Kaposi sarkoma juga boleh didapati pada hidung dan bahagian muka yang lain. Ia boleh merebak ke dalam kelenjar limfa (nod), perut, dan paru-paru. Jika di dalam perut, pendarahan atau sakit perut boleh berlaku. Sekiranya di dalam paru-paru, sesak nafas berlaku.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan mengenai apa jua gejala, sila berunding dengan doktor anda.

Bila saya harus berjumpa doktor?

Anda perlu mendapatkan rawatan perubatan jika anda melihat tanda-tanda luka. Kaposi sarkoma adalah sejenis kanser dan harus dikawal sebelum ia menyebar ke organ lain. Anda patut menghubungi doktor anda jika mengalami yang berikut:

Sekiranya anda menjumpai luka berwarna pada wajah, hidung atau kaki anda.

Sekiranya anda sakit, sesak nafas, muntah darah, atau kelenjar limfa membengkak.

Sekiranya luka kulit pecah.

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah terbaik untuk berbincang dengan doktor anda apa yang terbaik untuk keadaan anda.

Punca

Apakah Punca Kaposi sarkoma?

Penyebabnya dikhabarkan adalah virus herpes (HHV-8). Virus ini boleh disebarkan kepada orang lain secara seksual dan melalui hubungan tidak seksual seperti ibu kepada bayi (biasa di negara-negara Afrika).

Terdapat 4 jenis kaposi sarkoma: Epidemik, klasik, endemik dan iatrogenik.

Kaposi sarkoma epidemik: Jenis luka ini disebabkan oleh jangkitan HIV. Seseorang yang mempunyai HIV tidak perlu mempunyai AIDS. Walaubagaimanapun, jika luka ini muncul dalam individu HIV-positif, mereka pasti mempunyai AIDS.

Kaposi sarkoma klasik: Luka jenis ini disebabkan oleh jangkitan pada individu yang mempunyai sistem imun yang lemah, tetapi tidak seperti yang lemah seperti pesakit kaposi sarkoma epidemik.

Kaposi sarkoma endemik: Kaposi sarkoma endemik cenderung berlaku pada orang muda (biasanya di bawah umur 40 tahun). Jenis luka ini adalah biasa di Afrika.

Kaposi sarkoma Iatrogenik: Apabila anda melakukan pemindahan, anda akan diletakkan di bawah ubat imun-depresan untuk mencegah penolakan pemindahan. Oleh itu, anda mungkin mengalami luka jika anda dijangkiti virus.

Faktor-faktor Risiko

Apakah yang meningkatkan risiko saya kepada Kaposi sarkoma?

Terdapat banyak faktor risiko untuk kaposi sarkoma, seperti:

Jantina: lelaki lebih berisiko berbanding wanita.

Dijangkiti virus herpes manusia – 8 (HHV-8).

Miliki sistem imun yang lemah.

Mengidap AIDS.

Melakukan seks tidak selamat.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kaposi sarkoma didiagnosis?

Doktor anda akan mendiagnosis kaposi sarkoma dengan memeriksa sejarah perubatan dan pemeriksaan fizikal anda. Doktor anda akan meminta anda untuk menerangkan apa-apa rasa sakit atau ketidakselesaan yang mungkin anda rasa dan menguji bagaimana luka-luka tersebut bertindak balas.

Satu-satunya cara yang pasti untuk mendiagnosisnya ialah dengan melakukan biopsi. Dalam biopsi, doktor mengambil sekeping kecil tisu dari luka untuk memeriksa dengan mikroskop. Doktor anda mungkin mengarahkan ujian darah untuk menentukan virus HHV-8 dan untuk menolak jangkitan HIV.

Untuk memastikan luka tidak merebak ke organ lain, doktor anda akan meminta ujian pengimejan seperti x-ray, imbasan CT atau endoskopi.

Bagaimana pesakit Kaposi sarkoma dirawat?

Rawatan bergantung kepada betapa teruknya penyakit ini dan sejauh mana ia merebak. Jika luka kecil, doktor anda mungkin mahu memantau perkembangannya terlebih dahulu tanpa rawatan. Sekiranya luka lebih teruk, anda mungkin memerlukan kemoterapi atau terapi radiasi untuk mengawal luka.

Rawatan yang paling penting untuk kaposi sarkoma adalah dengan mengekalkan sistem imun yang sihat untuk memastikan keadaan terkawal.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kaposi sarkoma?

Berikutnya merupakan gaya hidup dan rawatan sampingan di rumah yang mungkin membantu anda mengatasi kaposi sarkoma dan rawatannya:

Cuba menjaga kesihatan badan anda dengan bersenam dan makan dengan betul.

Ikuti ubat yang ditetapkan oleh doktor anda atau jadual untuk terapi.

Amalkan seks yang selamat dalam kedua-dua hubungan heteroseksual dan homoseksual.

Jangan gunakan dadah dan alkohol yang haram. Mereka akan mengurangkan keupayaan sistem imun anda untuk melawan virus.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ada Diet Jenis Zaman Batu Paleo, Tapi, Sesuai Ke Diamalkan Kini?

Pastinya ada di antara kita yang tidak pernah mendengar mengenai paleo diet Malaysia. Uniknya diet ini dipercayai berdasarkan pemakanan orang zaman batu, tetapi
sesuai ke diamalkan pada masa kini
?

Untuk mendapatkan lebih banyak info tentang Pemakanan Sihat, sila dapatkannya
di sini.

Apa itu paleo diet Malaysia?

Diet paleo merupakan pelan diet berdasarkan pengambilan makanan era Paleolitik – bermula sekitar 2.5-10,000 juta tahun yang lalu.

Nama lain untuk diet paleo termasuklah diet Paleolitik, diet Zaman Batu, diet manusia gua.

Diet ini biasanya termasuk daging tanpa lemak, ikan, buah-buahan, sayuran, kacang dan bijian – makanan yang pada masa dahulu boleh diperolehi dengan cara memburu dan mengumpulkannya.

Diet paleo mengehadkan makanan biasa yang muncul semasa kaedah pertanian diperkenalkan, kira-kira 10,000 tahun yang lalu.

Matlamat diet zaman batu paleo dilakukan

Matlamat diet paleo ini adalah untuk kembali kepada cara pemakanan manusia terdahulu.

Ini kerana wujud alasan cara pemakanan zaman moden selepas amalan pertanian tidak bersesuaian dengan genetik tubuh manusia – dikenali sebagai hipotesis percanggahan.

Pertanian mengubah apa yang dimakan dan menjadikan tenusu, bijirin, kekacang sebagai makanan ruji tambahan dalam diet manusia.

Berdasarkan hipotesis, perubahan diet dalam tempoh yang lambat dan pantas, mengatasi keupayaan tubuh untuk menyesuaikan diri. Ketidakpadanan ini dipercayai menjadi faktor penyumbang kepada obesiti, diabetes dan
penyakit jantung
 hari ini.

Jenis makanan dalam paleo diet Malaysia

Antara makanan yang boleh dimakan adalah termasuk:

Daging & makanan laut

Kebanyakan daging dan makanan laut sesuai dengan diet paleo. Daging adalah sumber protein tanpa lemak dan protein adalah blok binaan semua tisu dan sel tubuh. Protein juga membuatkan anda kenyang.

Pilihan daging dan makanan laut biasa termasuklah:

Daging dan makanan laut paleo

Ayam

Daging lembu

Salmon

Tuna

Ikan kod

Daging babi

Ayam turki

Daging daripada haiwan yang diberi makan rumput disyorkan dalam diet ini kerana ia lebih kurus dan mempunyai lebih banyak asid omega-3 – lemak sihat yang mengurangkan keradangan dalam tubuh dan melindungi jantung.

Cari ayam yang diternak tanpa antibiotik dan cuba dapatkan bekalan daging dari ladang ternakan tempatan bagi mengetahui cara ia diternak.

Memilih makanan laut liar berbanding belaan dalam sangkar juga pilihan terbaik kerana membantu meningkatkan
pengambilan omega-3.

Buah-buahan & sayuran dalam paleo diet Malaysia

Kunci utama yang perlu diingat dalam pemakanan paleo ini adalah diet anda haruslah mengandungi makanan utuh (
whole food
) dan tidak diproses. Ini bermakna buah-buahan dan sayuran menjadi sebahagian besar diet anda.

Sayuran sejuk beku tanpa tambahan sos juga dibenarkan untuk diet paleo ini.

Contoh pilihan buah-buahan dan sayuran:

Buah paleo

Buah epal

Beri – termasuk beri hitam, beri biru dan strawberi

Tembikai

Anggur

Pisang

Buah-buahan sitrus

Pic

Plum

Sayuran paleo

Kubis bunga

Brokoli

Pucuk Brussels

Ubi keledek

Butternut squash

Kubis

Bayam

Telur

Telur dibenarkan dalam diet zaman batu ini kerana ia tinggi dengan protein, vitamin B, mineral dan antioksidan.

Pilihlah telur organik daripada ayam tanpa sangkar untuk kandungan omega-3 lebih tinggi daripada yang diternak dalam sangkar.

Baca juga:

Paleo diet Malaysia #Kekacang & bijian

Kacang dan bijian penuh dengan lemak sihat, serat dan protein. Malahan ia telah dimakan sejak zaman prasejarah. Namun
kacang tanah
 tidak dianggap paleo kerana secara teknikalnya ia adalah legum.

Kacang & bijian paleo

Badam

Gajus

Pistachio

Walnut

Kacang macadamia

Pecan

Hazelnut

Kacang pain

Kacang Brazil

Biji labu

Biji chia

Biji bunga matahari

Biji rami

Minyak sihat

Hanya minyak yang diperolehi terus daripada tumbuhan sahaja dibenarkan.

Manakala minyak biji rami dibolehkan kerana kandungan asid alfa-linolenik (ALA) yang tinggi – sejenis asid lemak omega-3 yang
menyihatkan jantung
 dan antiradang.

Jenis minyak dalam diet zaman batu paleo

Minyak zaitun

Minyak walnut

Minyak biji rami

Minyak macadamia

Minyak avokado

Minyak kelapa

Kajian mengenai keberkesanan paleo diet Malaysia

Beberapa ujian klinikal rawak telah membandingkan diet zaman batu paleo dengan kaedah pemakanan lain seperti
diet Mediterania
 atau diet diabetes.

Secara keseluruhan, ujian ini mencadangkan bahawa diet paleo mungkin memberikan beberapa faedah seperti:

Lebih banyak
penurunan berat badan

Peningkatan toleransi glukosa

Kawalan tekanan darah yang lebih baik

Kurangkan trigliserida

Pengurusan selera makan yang lebih baik

Walau bagaimanapun, kajian lebih lama melibatkan kumpulan lebih besar secara rawak dengan diet berbeza diperlukan untuk memahami kesan jangka panjang, manfaat kesihatan keseluruhan dan kemungkinan risiko diet paleo ini.

Tuntasnya

Paleo diet Malaysia boleh membantu anda menurunkan atau
mengekalkan berat badan
. Ia juga mungkin mempunyai kesan kesihatan lain yang bermanfaat.

 Namun, lebih banyak kajian perlu dilakukan bagi mengesahkan manfaat dan mengenal pasti potensi risiko kerana pengambilan daging merah yang tidak seimbang dengan nutrien lain seperti lemak sihat boleh mengundang bahaya lain!

Sudah tentu, pilihan terbaik sebelum mencuba diet ini, berbincanglah dengan doktor untuk mendapatkan kepastian sama ada anda sesuai mengamalkannya atau tidak, okay?


Terbau Tahi Tikus Di Rumah? Ini 6 Tanda Kediaman Anda Sudah Jadi Sarang 'CIK TI'!

Kewujudan taik tikus yang mungkin berada di celah-celah perabot boleh menjadi tanda utama rumah anda diserang ‘cik ti’. Selain tahi tikus, terdapat beberapa lagi kaedah yang boleh digunakan untuk mengenal pasti kewujudan haiwan perosak ini. Apa caranya?

Untuk mendapatkan lebih banyak info berkenaan Habit Sihat, anda boleh klik
di sini
.

Ini 6 tanda rumah menjadi sarang tikus, termasuklah kehadiran taik tikus

Terdapat beberapa tanda yang boleh dilihat untuk memastikan kewujudan tikus dalam rumah anda. Tanda yang biasa dilihat ialah tahi tikus yang bersepah di kawasan laluan atau sarangnya.

Untuk mendapatkan info yang lebih jelas, anda boleh lihat kepada enam tanda yang telah disenaraikan di bawah ini:

#1. Kewujudan taik tikus

Tahi tikus yang masih baru akan berwarna lebih gelap dan lembap. Taik tikus yang sudah lama pula akan berwarna sedikit cerah dan juga kering.

Tahi tikus tidaklah sebesar seperti taik kucing. Ia mungkin hanya
sebesar saiz biji beras sahaja
, tetapi dalam kuantiti yang agak banyak.

Biasanya, anda boleh melihat kehadiran taik tikus ini berdekatan dengan bungkusan makanan, di dalam laci atau almari, di bawah sinki, di celah-celah perabot dan di sepanjang laluan tikus.

Selain itu, anda juga akan menemui jumlah tahi tikus yang lebih banyak di kawasan di mana ia membuat sarang atau menjaga anaknya.

#2. Ada kesan gigitan tikus

Kesan gigitan tikus yang masih baru pada kayu atau perabot memiliki warna lebih cerah. Namun, bagi kesan gigitan yang telah lama, ia biasanya mempunyai warna yang lebih gelap.

Gigitan tikus ini boleh berlaku di mana-mana sahaja. Namun ia biasa dijumpai
pada pembungkus makanan
 atau pada dinding-dinding kayu.

Jika anda menemui kesan gigitan yang masih baharu, ini bermakna bahawa tikus berada di kawasan tertentu atau menjadikan kawasan tersebut sebagai laluannya.

Kesan gigitan yang lebih besar menandakan saiz tikus yang lebih besar. Manakala kesan gigitan yang lebih kecil menandakan saiz tikus yang kecil sahaja.

#3. Berbau busuk

Jika kucing anda
 menghidu sesuatu dan kemudiannya menjadi teruja atau aktif, ini bermakna
bahawa kucing anda
 menghidu kehadiran tikus di kawasan tersebut.

Hal ini kerana
kucing anda
 telah menghidu bau air kencing tikus yang masih baru di tempat tersebut.

Jika kawasan tersebut telah menjadi sarang tikus, anda boleh
menghidu bau ammonia
 atau kencing tikus yang kuat secara berpanjangan.

Ambil lampu suluh dan cuba lihat di kawasan-kawasan yang sempit untuk memastikan kewujudan tikus.

#4. Terdapat kesan laluan tikus

Anda boleh melihat tanda-tanda seperti kesan-kesan comot, kesan tapak kaki,
kesan air kencing
 dan juga taik tikus di sepanjang laluan tikus.

Sekiranya tikus masih lagi aktif bersarang dalam kawasan rumah anda, laluan tikus ini boleh dikenal pasti dengan mudah kerana tanda-tanda yang dinyatakan tadi menjadi lebih banyak dan baru.

Jika anda mengesyaki bahawa kawasan tersebut telah menjadi laluan tikus,
cuba taburkan lapisan tepung
 atau
bedak yang nipis
 di kawasan terbabit.

Jika tikus berkeliaran secara aktif di kawasan itu, anda mungkin boleh melihat kesan tapak kaki yang lebih jelas pada tepung atau bedak yang telah ditaburkan sebelum ini.

#5. Ada sarang tikus

Tikus biasanya akan
menggunakan helaian kertas
, kain atau
daun-daun yang kering
 untuk membuat sarangnya.

Sekiranya anda menjumpai kesan taik tikus yang masih baru atau tanda-tanda lain kewujudan tikus di sekitar sarangnya, ini bermakna tikus tersebut masih lagi berada di sekitar kawasan tersebut.

#6. Anda mendengar bunyi menggaru atau berkerik

Waktu malam merupakan waktu di mana tikus menjadi lebih aktif di dalam rumah.

Jika anda mendengar bunyi menggaru atau berkerik di atas bumbung atau di sebalik dinding kayu, ini bermakna ada tikus yang masih aktif berkeliaran dalam rumah anda.

Anda juga mungkin akan mendengar bunyi sesuatu yang bergerak di belakang kabinet.

Sekiranya anda mempunyai kucing di rumah, cuba letakkan kucing anda di kawasan tersebut dan lihat jika
kucing anda
 memberikan perhatian terhadap bunyi-bunyi itu.

Kucing anda
 juga boleh membantu menangkap tikus tersebut!

Ini cara nak tahu saiz populasi tikus dalam rumah

Jika anda melihat tikus hanya pada waktu malam dan bukannya pada waktu siang, jumlah atau populasi tikus tersebut mungkin tidak terlalu banyak.

Anda boleh menggunakan perangkap dan juga umpan untuk menangkapnya. Namun jika anda terlihat tikus pada siang hari, berserta tahi tikus baru yang agak banyak, saiz populasi tikus tersebut berkemungkinan agak besar.

 Jika tikus dijangkakan agak banyak, anda tidak boleh menggunakan perangkap yang kecil kerana ia tidak berkesan.

Anda perlu menghubungi pihak atau syarikat yang menawarkan servis menghapuskan haiwan perosak untuk menghalau atau ‘menyahkan’ tikus-tikus tersebut daripada rumah anda.


Ubat-ubatan Rheumatoid Arthritis: Adakah Bahaya Diambil Semasa Hamil?

Rheumatoid arthritis adalah penyakit keradangan yang kronik. Ia boleh menjejaskan lebih daripada satu sendi anda. Dalam beberapa kes, keadaan ini boleh membahayakan beberapa rangkaian organ, termasuklah kulit, mata, paru-paru, jantung dan salur darah. Ini terjadi apabila sistem imun seseorang itu tersilap menyerang tisu badan sendiri. Beberapa ubat yang digunakan untuk merawat rheumatoid arthritis berkemungkinan merbahaya untuk bayi dalam kandungan.

Kebanyakan ubat untuk rheumatoid arthritis berfungsi dengan cara membantutkan sistem imun. Ubat lain yang sering diarahkan doktor ialah ubat yang mengawal keradangan. Setiap jenis ubat mempunyai risiko masing-masing. Ada ubat yang boleh menyebabkan kecacatan janin sementara yang lain pula boleh membawa kepada keguguran. Sesetengahnya pula boleh meningkatkan risiko anda kepada tekanan darah tinggi atau diabetes. Masa pengambilan juga penting. Sesetengah ubat hanya perlu dijauhi semasa trimester ketiga sementara yang lain perlu dielakkan sepenuhnya sepanjang tempoh kehamilan.

Ubat-ubatan yang biasa diberi kepada pesakit rheumatoid arthritis, yang perlu dielakkan semasa hamil dan menyusukan bayi adalah:

Methothrexate (Trexall)

Ubat ini sering digunakan dalam merawat rheumatoid arthritis. Ia boleh menyebabkan keguguran di awal kehamilan. Jika diambil semasa mengandung, ia berisiko untuk menyebabkan kecacatan kepada otak dan tulang janin.

Leflunomide (Arava)

Ia perlu dijauhi bermula dari sebelum persetubuhan kerana doktor percaya ia boleh kekal di dalam untuk jangka masa yang lama. Jika anda mahu mempercepatkan proses penyingkirannya, doktor anda mungkin memberi anda sejenis ubat dipanggil cholestyramine.

Pengubah tindak balas biologi

Tidak banyak bukti tentang bagaimana kelas ubat ini boleh membahayakan bayi di dalam kandungan. Walau bagaimanapun, kebanyakan doktor mengesyorkan wanita mengelak daripada menggunakan ubat ini jika anda merancang untuk hamil. Ubat yang tergolong di dalam kelas ini ialah anakinra (Kineret), rituximab (Rituxin), abatacept (Orencia) and tocilizumab (Actemra).

Jika anda ada mengambil sebarang ubat yang disebut di atas, anda perlu sentiasa menggunakan cara pencegah kehamilan, bercakaplah dengan doktor anda untuk ubatan lain yang kurang risikonya. Langkah terbaik adalah menjauhi ubatan rheumatoid arthritis untuk beberapa bulan sebelum proses persetubuhan. Ini diaplikasi untuk kedua-dua lelaki dan wanita.

Prednisone berdos rendah contohnya, secara amnya dianggap selamat untuk wanita hamil. Hydrochloroquine (Plaquenil) dan sulfasalazine juga dipercayai selamat. Sementara bukti yang terhad untuk ubatan bilogi seperti etanercept (Enbrel), etanercept-szzs (Erelzi), infliximab (Remicade), dan infliximab-dyyb (Inflectra), ramai pakar rheumatologi yakin ia selamat digunakan semasa hamil.

Cara terbaik mengelakkan sebarang risiko komplikasi ubat adalah dengan hentikan pengambilannya sepenuhnya. Walau bagaimanapun, terdapat kesan yang perlu ditanggung. Jika anda berhenti menggunakan ubat tersebut, anda mungkin berisiko untuk penyakit anda bertambah teruk dengan menjejaskan sendi. Sesetengah wanita dinasihatkan untuk mengambil pendekatan ini tetapi mereka perlu dipantau dengan teliti akan sebarang perkembangan penyakit.


Sukar Nak Puasa 12 Jam Jika Buat Diet IF? Ikut Sahaja 6 Teknik Wajib Ini

Ramai daripada kita sukar untuk melakukan diet
intermittent fasting
 (IF) memandangkan gemar makan tengah malam. Tabiat makan lewat malam ini sememangnya mengganggu gaya diet IF yang memerlukan kita untuk berpuasa 12 jam sehari.

Jika anda tergolong daripada salah seorang yang berada dalam dilema seperti ini, anda boleh ikut saranan ini.

Untuk mendapatkan lebih banyak info tentang Pemakanan Sihat, sila dapatkan
di sini
.

6 cara untuk elakkan makan tengah malam

Apabila kita cuba untuk menguruskan badan
dengan mengamalkan diet
intermittent fasting
, perkara yang paling sukar untuk dikekalkan ialah berpuasa selama 12 jam.

Intermittent fasting
 memerlukan anda untuk berpuasa sekurang-kurangnya 12 jam setiap hari.

Cara paling mudah untuk anda berpuasa 12 jam adalah dengan tidak makan pada waktu malam atau pada waktu tidur anda.

Namun, ada daripada kita yang sudah terbiasa dengan makan lewat malam atau makan tengah malam.

Tabiat seperti ini akan menggagalkan usaha anda untuk berpuasa selama 12 jam.

Untuk mengatasi cabaran ini, ada beberapa perkara yang boleh anda lakukan:

#1. Elakkan diri anda terlalu lapar pada siang hari

Adakalanya, anda mungkin terlalu sibuk bekerja pada siang hari sehingga meninggalkan waktu sarapan anda.

Anda juga mungkin bersarapan pada waktu yang sudah terlalu lewat.

Faktor-faktor seperti ini menjadikan diri anda lebih lapar apabila tiba waktu malam.

Oleh sebab itu, anda mungkin akan makan lebih banyak atau makan dengan kerap pada waktu malam.

Jika anda merancang untuk berpuasa 12 jam,
anda perlu memastikan diri anda untuk tidak meninggalkan waktu makan siang seperti sarapan dan makan tengah hari.

Selain itu, anda juga perlu makan malam lebih awal iaitu sebelum jam 8 malam.

D
engan cara ini, anda tidak akan berasa terlalu lapar pada waktu malam dan boleh mengelakkan diri daripada makan lewat malam.

#2. Elak makan tengah malam? Ambil sumber protein setiap kali waktu makan

Salah satu petua untuk anda kekal kenyang lebih lama adalah dengan mengambil sumber protein setiap kali waktu makan.

Anda boleh mengambil sama ada ayam, ikan atau daging sebagai sebahagian daripada lauk wajib anda.

Pengambilan protein boleh membantu diri anda untuk berasa kenyang dengan lebih lama.

Kajian ada menunjukkkan, jika anda memakan sumber protein dengan kerap, ia boleh membantu mengurangkan rasa mengidam sehingga 60%.

Selain itu, ia juga boleh menyekat separuh daripada keinginan anda untuk makan tengah malam.

#3. Banyakkan pengambilan sumber makanan tinggi serat

Selain daripada makanan yang kaya protein,
makanan tinggi kandungan serat juga boleh membantu anda untuk kenyang lebih lama.

Serat dalam makanan yang anda ambil bukan sahaja mengenyangkan perut, tetapi juga amat baik untuk sistem penghadaman.

Antara sumber makanan yang kaya dengan kandungan serat ialah kekacang, sayur-sayuran, buah-buahan dan bijian.

#4. Minum banyak air jika berasa lapar pada waktu malam

Mungkin ada waktunya anda berasa terlalu lapar pada waktu malam.
Namun, jam sudah menunjukkan pukul 10 malam dan anda tidak mahu merosakkan rancangan anda untuk berpuasa selama 12 jam.

Jika anda ada mengalami situasi seperti ini, anda boleh cuba mengamalkan minum air kosong pada waktu tersebut.

Minum banyak air kosong juga boleh membantu menyekat rasa lapar dan membuatkan anda berasa kenyang.

Namun, anda hanya boleh meminum air kosong sahaja
memandangkan air kosong tidak mengandungi sebarang kalori.

Minum banyak air kosong juga boleh membantu anda untuk cepat kurus.

#5. Tidur awal juga boleh elak tabiat makan tengah malam

Salah satu punca biasa yang menyebabkan anda gemar untuk makan lewat malam adalah kerana lewat tidur.

Apabila anda tidur lambat, maka perut anda akan meminta untuk diisi.

Apatah lagi jika anda sudah makan malam lebih awal, maka lebih mudah untuk anda berasa lapar selagi mana anda tidak tidur.

Oleh itu, cara paling mudah untuk mengelakkan makan lewat malam adalah dengan tidur lebih awal.

Selepas anda selesai menunaikan solat Isyak, maka anda boleh bersedia untuk tidur awal. Cara ini boleh membantu anda untuk berpuasa selama 12 jam.

#6. Kekalkan rutin pemakanan anda setiap hari

Jika anda merancang untuk berpuasa selama 12 jam, maka anda perlu memastikan diri anda mematuhi aturan atau rutin pemakanan yang telah anda tentukan.

Sebagai contoh, anda merancang untuk makan malam lebih awal iaitu pada jam 7 malam.

Maka, anda perlu berpuasa dan memastikan diri anda tidak mengambil sebarang makanan sehinggalah jam 7 pagi keesokan hari.

Lakukan rutin ini setiap hari dan anda akan terbiasa untuk melakukannya selepas itu.

[health_tool_article id=”32121″]

Tidak susah untuk berpuasa jika tahu kaedah yang tepat

Berpuasa selama 12 jam setiap hari bukanlah satu perkara yang mustahil jika anda tahu cara atau teknik yang betul.

Menghentikan tabiat makan tengah malam bukan sahaja menyebabkan penurunan berat badan, tetapi juga lebih menyihatkan tubuh anda.

Kongsikan kaedah hentikan tabiat makan lewat malam ini kepada sesiapa yang anda rasa memerlukan maklumat seperti ini.


Bintik Hitam Di Kulit Muka (Blackhead), Kenali Simptom, Punca & Cara Rawat!

Definisi

Apa itu bintik hitam?

Bintik hitam (
blackhead)
 ialah sejenis benjolan kecil di muka dan ia adalah salah satu
jenis liang roma yang tersumbat (lubang-lubang bulu) yang dipanggil komedo terbuka.

Ia berlaku apabila anda mempunyai liang roma terbuka yang tersumbat dengan minyak berlebihan, sel kulit mati dan bakteria.

 Liang roma ini kelihatan seperti tersumbat dengan daki tetapi sebenarnya ia adalah kombinasi minyak dan bakteria yang bertukar menjadi hitam apabila terdedah kepada udara.

 Komedo terbuka berbeza daripada komedo tertutup yang dipanggil sebagai bintik putih.
Blackhead
adalah simptom biasa yang muncul diwajah.

Kadangkala, ia juga boleh muncul dibahagian belakang badan, dada, leher, lengan atau bahu.

Apa risiko
blackhead
?

Bintik hitam ini sangat lazim berlaku pada
sesiapa sahaja yang mempunyai masalah jerawat
.

 Ia lebih berisiko kepada wanita daripada lelaki pada semua peringkat usia tetapi kebanyakan pesakit adalah dalam kalangan remaja, dimana masalah jerawat sering dihadapi oleh mereka.

Blackhead
 mudah untuk diatasi seperti rawatan jerawat.

Simptom

Apa simptom bintik hitam?

Blackhead
 pada kulit sangat mudah dikenalpasti.

Ia kebiasaannya muncul sebagai benjolan kecil dan sedikit timbul serta kelihatan hitam di atas permukaan kulit.

Kombinasi minyak, sel kulit mati dan bakteria yang teroksida dengan udara menyebabkan liang roma terbuka dan tersumbat tersebut kelihatan hitam.

Bintik hitam kebiasaanya tidak sakit atau pedih seperti jerawat. Ia wujud bersama simptom
jerawat yang lain seperti bintik putih, pustul dan jerawat.

Bila saya harus berjumpa doktor?

Anda perlu menghubungi doktor sekiranya anda mempunyai tanda berikut:

Apabila kaedah pengubatan sampingan tidak berhasil

Jika
b
lackhead
kekal dan semakin teruk

Jika terdapat simptom sampingan jerawat yang menyebabkan ketidakselesaan

Punca

Apa punca bintik hitam?

Terdapat beberapa sebab bagaimana bintik hitam terhasil. Ia mungkin terbentuk daripada persekitaran atau hormon yang tidak stabil dalam badan.

Anda boleh mendapat bintik hitam jika:

Kelenjar menghasilkan minyak berlebihan
 (sebum)

Lebihan sebum tadi berkumpul bersama sel kulit mati dan menghalang liang roma

Komedo terbuka mendedahkan plag ini kepada udara

Badan anda menghasilkan terlalu banyak minyak

Anda mengambil ubat seperti kortikosteroid, perancang kehamilan, lithium atau
androgen;

Perubahan hormon yang meningkatkan penghasilan minyak
 seperti baligh atau
menstruasi;

Terlalu banyak bakteria pada kulit anda terutamanya bakteria yang dikenali sebagai p. acnes bacteria (propionibacterium acnes).

Faktor Risiko

Apa faktor risiko
b
lackhead

?

Terdapat banyak factor risiko untuk mendapat bintik hitam seperti:

Perubahan hormon yang akan meningkatkan penghasilan minyak semasa remaja
ketika menstruasi atau mengambil pil perancang kehamilan

Sesetengah jenis ubat seperti  kortikosteroid, lithium atau androgen

Produk kosmetik, pembersih atau pakaian yang
menutup liang-liang roma

Peluh berlebihan atau tinggi kelembapan

Faktor permakanan, penyakit atau ubatan yang menggalakkan pertumbuhan kulit
dengan kadar yang cepat

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit
b
lackhead

 didiagnosis?

Doktor akan melihat terlebih dahulu untuk mengetahui jenis kulit anda.

 Kemudian, doktor akan bertanya sekiranya anda ada menggunakan
 ubatan seperti kortikosteroid
 yang menjadi penyebab kepada bintik hitam.

Diagnosis melibatkan pengelasan
b
lackhead
 kepada jerawat bertahap tidak serius, sederhana dan serius.

Ini dapat menentukan kesan psikososial dan rawatan yang diperlukan.

Bagaimana pesakit
b
lackhead

 dirawat?

Terdapat pelbagai pilihan rawatan untuk bintik hitam.

Sesetengah produk boleh dibeli tanpa preskripsi yang dipanggil sebagai produk diluar kaunter (over-the-counter).

 Produk ini mengandungi
bahan-bahan seperti asid salicylic dan benzoyl peroxide
 yang digunakan dalam bentuk krim, krim berminyak atau bar sabun berubat.

Apabila produk ini tidak berhasil, doktor anda mungkin memberi preskripsi ubat yang lebih kuat kesannya.

Ubatan ini mengandungi vitamin A seperti tretenoin, tazarotene dan adapalene.

Ubat ini juga membantu menghalang daripada plag terhasil dalam liang roma dan menggalakkan kadar pertumbuhan kulit yang baru dengan cepat.

Dermatologis, iaitu doktor pakar bahagian kulit boleh menggunakan alatan tertentu yang dipanggil round loop extractor untuk membuang bintik hitam.

Untuk beberapa kes, doktor juga boleh menggunakan alatan tertentu yang mengandungi permukaan yang kasar untuk membuang/menghaluskan permukaan luar kulit.

 Menghaluskan kulit dapat membuang bahan tersumbat yang
menjadi penyebab bintik hitam
.


Simptom Kencing Manis, Bagaimana untuk Mengenalinya?

Penyakit diabetes atau lebih mudah dikenali sebagai
 kencing manis
 ini bukan sahaja dihidapi oleh golongan yang berusia, malah saban tahun ia semakin menular tanpa mengira usia dan jantina termasuk kanak-kanak dan remaja. Malangnya, masih ramai yang mungkin tidak menyedari simptom penyakit kencing manis yang berlaku terhadap dirinya atau keluarga sehingga mengabaikannya. Ikuti artikel ini untuk lebih penjelasan lanjut.

Apa itu kencing manis?

Kencing manis secara ringkasnya merupakan satu masalah kesihatan yang berkaitan dengan kadar gula dalam darah yang tinggi. Ia adalah satu keadaan yang mengganggu dan merosakkan keupayaan badan untuk memproses glukosa darah atau dikenali sebagai gula dalam darah.

Di Amerika Syarikat, anggaran individu yang berusia lebih 18 tahun dengan penyakit kencing manis yang didiagnosis dan tidak didiagnosis adalah 30.2 juta individu. Jumlah ini banyak, bukan? Malah, di Malaysia juga, kencing manis adalah penyakit yang sangat popular di negara ini.

Jika ia dibiarkan secara berterusan, tanpa sebarang kawalan dan penjagaan yang lebih baik, kencing manis berisiko untuk menyebabkan pembentukan gula dalam darah, yang cenderung untuk meningkatkan risiko komplikasi penyakit kronik dan berbahaya seperti strok (angin ahmar) dan penyakit jantung.

Risiko penyakit jantung

Dalam jangka masa panjang, gula yang tinggi di dalam darah akan merosakkan salur darah serta urat saraf yang mengawal jantung dan salur darah. Semakin lama tempoh diabetes, semakin tinggi risiko mendapat sakit jantung.

Pesakit diabetes juga cenderung mengalami diabetes pada usia lebih muda. Malah, pesakit diabetes adalah dua kali ganda lebih berisiko untuk mati disebabkan penyakit jantung atau strok.

Kencing manis dan penyakit jantung tidak akan dapat dipisahkan. Kedua-duanya adalah penyakit yang sangat popular di Malaysia. Dua penyakit ini adalah termasuk dalam kalangan penyakit
non-communicable disease
 (NCD). Ia adalah kumpulan penyakit tidak berjangkit.

Jenis kencing manis

Secara umumnya, seperti apa yang sering menjadi kepercayaan umum, penyakit kencing manis sering dianggap penyakit yang akan menyerang individu dewasa yang lebih berusia. Tapi hakikatnya, penyakit kencing manis ini juga boleh berlaku dan bermula dari zaman kanak-kanak.

Penyakit berkaitan gula dalam darah ini boleh dibahagikan kepada dua subkategori utama; Diabetes Jenis 1 dan Diabetes Jenis 2.

#Diabetes Jenis 1

Biasanya didiagnosis dalam zaman kanak-kanak

Tidak semestinya dikaitkan dengan berat badan yang berlebihan

Biasanya dikaitkan dengan kadar keton yang tinggi

Dirawat dengan suntikan atau pam insulin

Tidak dapat dikawal tanpa pengambilan insulin

Diabetes jenis 1 merupakan sesuatu penyakit autoimun, yang mana sistem imun merosakkan sel-sel yang sihat dalam badan. Dalam kes ini, sistem imun merosakkan sel beta dalam pankreas sehingga pankreas tidak dapat menghasilkan insulin sendiri.

Walau bagaimanapun, tiada bukti saintifik yang menjelaskan kenyataan tersebut. Diabetes jenis 1 memerlukan suntikan insulin secara kerap untuk mengimbangi kematian sel beta, jadi semua pesakit diabetes jenis 1 adalah bergantung pada insulin.

#Diabetes Jenis 2

Biasanya didiagnosis pada umur 30 tahun ke atas

Biasanya dikaitkan dengan berat badan yang berlebihan

Biasanya dikaitkan dengan tekanan darah dan/ atau tahap kolesterol yang tinggi

Rawatan awal adalah tanpa perubatan atau pil sebagai ubat kencing manis

Berkemungkinan dirawat tanpa perubatan diabetes

Dalam kes diabetes jenis 2, sistem imun tidak merosakkan sel beta. Sebaliknya, diabetes jenis 2 dikategorikan sebagai ketidakupayaan badan untuk bertindak kepada insulin, yang juga dikenali kerintangan insulin dan
insulin malsecretion.

Berbeza dengan diabetes jenis 1, diabetes kategori ini berlaku disebabkan oleh kerintangan insulin dan boleh juga ada kekurangan penghasilan insulin. Kerintangan insulin ini menyebabkan penghasilan glukosa daripada hati meningkat, pengurangan penggunaan glukosa oleh pelbagai organ-organ penting, peningkatan penyerapan semula glukosa oleh buah pinggang dan juga pengurangan penghasilan hormon incretin.

Jadi, diharapkan anda mungkin sudah memahami mengenai perbezaan antara kedua-dua jenis penyakit kencing manis ini.

Simptom penyakit kencing manis

Berikut adalah beberapa simptom penyakit kencing manis umum yang boleh berlaku, antaranya seperti:

 Paras gula dalam darah tinggi

Ini merupakan antara simptom penyakit kencing manis yang paling mudah untuk dikenal pasti. Cara terbaik untuk mengetahui tahap gula dalam darah adalah dengan menjalani pemeriksaan. Paras gula dalam darah yang meningkat selepas makan adalah sesuatu yang normal. Tetapi sekiranya tahap gula dalam darah yang tinggi ini tidak menurun dan berterusan sepanjangan hari, ia adalah sesuatu yang tidak normal.

 Kehilangan berat badan

Antara simptom kencing manis yang mungkin berlaku adalah berat badan yang semakin berkurangan. Tahap gula dalam darah yang tinggi boleh menyebabkan kehilangan berat badan dalam jangka masa yang singkat, antara 2 hingga 3 kilogram dalam masa 2 atau 3 bulan. Jika anda sememangnya sedang dalam usaha untuk menurunkan berat badan, mungkin anda akan berasa gembira. Tetapi hakikatnya kehilangan berat badan ini bukanlah sesuatu yang menyihatkan.

Keadaan ini boleh berlaku apabila hormon insulin tidak berfungsi untuk membekalkan glukosa ke dalam sel-sel di mana ia boleh digunakan sebagai tenaga, badan akan menganggap ia sebagai satu signal kelaparan dan mengurai lemak pada otot sebagai sumber tenaga alternatif.

 Sentiasa lapar

Seorang individu yang menghidapi penyakit kencing manis tidak mempunyai insulin atau tidak bertindak balas terhadap insulin seperti kebiasaan, glukosa tidak dapat diproses oleh badan seperti biasa, lalu ia boleh menyebabkan tahap gula dalam darah merosot.

Apabila keadaan ini berlaku, di mana tahap gula dalam darah menurun secara tiba-tiba, badan akan menganggap bahawa anda kelaparan dan memerlukan lebih glukosa untuk berfungsi. Isyarat ini akan diterjemahkan sebagai satu tanda lapar oleh badan. Rasa lapar yang berterusan adalah antara simptom kencing manis yang boleh diperhatikan.

 Kerap dahaga dan kencing

Antara simptom kencing manis yang boleh berlaku adalah anda akan kerap berasa dahaga walaupun setelah mengambil minuman yang mencukupi. Anda juga akan kerap untuk ke bilik air pada waktu malam.

Keadaan ini berlaku apabila terdapat terlalu banyak glukosa dalam darah, sekaligus memaksa buah pinggang anda bekerja dengan lebih keras untuk menyingkirkan kandungan gula tambahan tersebut. Ini akan membuatkan anda menjadi kerap membuang air kecil, adakalanya ia akan berlaku beberapa kali pada waktu malam. Kekerapan untuk kencing ini akan mengakibatkan anda untuk menjadi lebih dahaga.

 Keletihan, gangguan emosi

Ketika badan anda sedang mencuba untuk mengimbangi kekurangan glukosa, ia akan memberikan impak kepada anda, di mana keadaan ini akan menjadikan anda keletihan. Anda perlu bangun untuk membuang air kecil beberapa kali pada waktu malam, secara tidak langsung akan menyebabkan gangguan pada tidur anda dan keletihan pastinya akan mendatangkan gangguan kepada emosi, boleh menjadikan anda lebih cepat marah.

 Luka lambat sembuh

Ini adalah simptom kencing manis yang paling sering berlaku. Keadaan ini boleh terjadi disebabkan saluran darah yang rosak kerana glukosa yang berlebihan bergerak di dalam urat dan arteri. Ia mendatangkan kesukaran kepada darah yang diperlukan untuk membantu proses penyembuhan sampai kepada anggota-anggota badan yang diperlukan.

 Penglihatan kabur

Apabila tahap glukosa dalam darah adalah tinggi, ia mengubah bentuk kanta dan mata. Keadaan ini akan menyebabkan penglihatan anda menjadi kabur. Walau bagaimanapun keadaan ini boleh menjadi normal atau hampir normal apabila tahap gula dalam darah kepada kepada asal. Tahap gula darah yang tinggi, jika dibiarkan untuk tempoh yang panjang, cenderung untuk menyebabkan kerosakan kekal dan berisiko untuk menyebabkan buta.

 Jangkitan

Simptom kencing manis ini lebih berlaku kepada individu wanita. Anda perlu lebih berhati-hati kepada risiko jangkitan yis pada faraj. Diabetes secara umumnya akan melemahkan imunisasi badan, ini bermakna anda akan mudah untuk mendapat pelbagai jangkitan lain.

Pentingnya pemakanan seimbang

Jika anda sudah mula mengalami gejala atau simptom kencing manis, adalah amat penting untuk anda menjaga aspek pemakanan anda. Berikut adalah perkara yang boleh anda lakukan untuk menghindari diri anda daripada untuk berdepan dengan lebih banyak simptom kencing manis. Antaranya seperti:

1# Perbanyakan serat

Memperbanyakkan serat dalam hidangan makanan yang anda ambil adalah satu perkara yang amat baik untuk kesihatan anda. Ini kerana serat secara definisinya adalah komponen karbohidrat tumbuh-tumbuhan yang tidak boleh dipecahkan dan diserap oleh badan manusia.

Pengambilan serat yang lebih adalah aspek yang penting dalam makanan seimbang. Serat berupaya untuk meningkatkan isipadu makanan tanpa penambahan kalori. Ini membolehkan serat untuk menghasilkan rasa kenyang yang sama dengan pengambilan kalori yang lebih banyak, sekali gus mendorong seseorang itu untuk berasa kenyang dengan lebih lama dengan kalori yang lebih rendah.

2# Kurangkan karbohidrat

Di Malaysia, nasi merupakan makanan ruji – ia merupakan sumber karbohidrat yang mudah didapati di Malaysia, ianya diambil dalam hampir setiap hidangan, daripada sarapan sehinggalah ke makan malam.

Tidak cukup dengan itu, sajian tinggi dengan karbohidrat ini juga lazimnya dihidangkan dengan minuman yang manis seperti air milo, kopi dan juga air teh. Dalam satu hidangan bersama satu minuman sahaja, sebahagian besar keperluan kalori harian seseorang itu telahpun dipenuhi.

Akibat daripada tabiat mengambil makanan yang tinggi dengan kalori daripada karbohidrat, ia menyebabkan badan seseorang itu terus menerus membawa dan mengumpul kalori yang berlebihan dan juga simpanan gula (glukosa) yang tinggi dalam badan, meningkatkan risiko untuk menghidap kencing manis. Justeru, pengambilan karbohidrat perlu dikurangkan bagi menurunkan risiko anda daripada menghidap kencing manis.

Mengendalikan tekanan dan kencing manis

Jika anda atau mungkin pasangan mahupun ahli keluarga anda menghidap penyakit kencing manis ini, pastinya anda akan dapat merasai tekanannya. Tanpa disedari jika anda gagal untuk mengawal tekanan itu, ia boleh mendatangkan masalah dan berisiko mendatangkan bahaya kepada diri.

Tekanan yang berlebihan akan bertindak melawan pengendalian kencing manis, seperti

Meningkatkan kadar glukosa dalam darah (cepat dan mendadak)

Mewujudkan emosi negatif yang kuat

Ketidakseimbangan dalam membuat keputusan dan berfikir

Keinginan untuk memakan makanan yang tidak berkhasiat

Ia akan mengakibatkan banyak masalah kepada badan yang menyebabkan tekanan itu adalah sesuatu yang bahaya, tidak mengira sama ada anda mempunyai masalah diabetes atau tidak.

Sebagai contoh, jantung akan berfungsi dengan lebih cepat dan kuat untuk mempersiapkan bagi tindakan fizikal. Peningkatan denyutan nadi dan tekanan darah disebabkan ketegangan pada jantung, urat dan arteri.

Tekanan yang berpanjangan juga memberikan kesan negatif kepada sistem badan yang lain:

Imun

Pencernaan

Buah pinggang (renal)

Reproduktif (pembiakan)

Tambahan lagi, untuk berfikir secara jelas dan memberikan keputusan yang terbaik adalah sukar apabila fikiran sedang dalam kerisauan, kegelisahan atau gementar. Tanda kepada risiko kemurungan akan muncul apabila fikiran berterusan menjadi gementar atau gelisah untuk beberapa hari.

Cara atasi tekanan disebabkan kencing manis

Kehidupan sentiasa memberikan cabaran dan kejayaan yang tersendiri, jadi anda boleh memilihnya sendiri. Ikuti tip berikut:

Positif – sentiasa bersikap positif, walaupun pada ketika semua perkara seakan-akan satu kesilapan. Fikirkan mengenai individu penting dalam hidup anda. Apabila anda bersikap positif, terdapat kemungkinan anda akan menerima perkara yang bertuah dan baik.

Baik – tidak perlu mengharapkan sesiapa untuk berbuat baik kepada anda. Anda boleh melakukan yang terbaik untuk diri anda sendiri tanpa membebankan diri. Jika anda merasakan anda tidak mahu atau tidak menyukai sesuatu perkara, katakan ‘Tidak’.

Terima seadanya – perubahan mungkin sukar untuk dilakukan. Tanya kepada diri anda 3 perkara berikut:

“Adakah ini yang akan terjadi 2 tahun dari sekarang?”

“Adakah saya mempunyai kawalan terhadap keadaan ini?”

“Bolehkah saya mengubah masalah saya?”

Seandainya anda boleh membuatkan perkara menjadi lebih baik, lakukannya. Jika tidak, adakah terdapat cara lain untuk mengatasinya dan membuatkannya lebih baik untuk anda?

Berbual dengan seseorang. Anda boleh bertanya kepada doktor untuk mendapatkan cadangan atau berkongsi dengan keluarga atau rakan. Terdapat juga individu profesional yang boleh mendengar dan menyokong untuk mendapatkan penyelesaian.

Lakukan senaman. Jika anda boleh berjalan kaki, atau melakukan sebarang aktiviti yang boleh memberikan ketenangan seperti yoga, mungkin anda boleh berasa lebih baik.

Ambil masa untuk berehat. Amalkan untuk merehatkan otot, visualisasi, pernafasan mendalam atau meditasi. Doktor mungkin boleh memberikan kelas atau program yang dapat mengajar sebarang kemahiran. Anda juga boleh mendapatkan sebarang aplikasi yang sesuai.

Ubah gaya hidup untuk lebih sihat

Melakukan aktiviti fizikal dan bersenam pastinya antara gaya hidup yang baik untuk diamalkan.

Tetapi ia tidak semudah seperti keluar dari rumah dan terus berlari. Anda perlu mengimbangi dos insulin dan makanan yang anda makan bersesuaian dengan aktiviti yang ingin dilakukan, walaupun sekadar tugas mudah di dalam rumah atau sekitar halaman rumah.

Semak kadar gula dalam darah sebelum, semasa dan selepas menjalankan sebarang aktiviti untuk mengenal pasti bagaimana ia memberi kesan kepada anda.

Anda juga perlu memahami bagaimana makanan boleh menjejaskan gula dalam darah anda. Apabila anda mengetahui tentang peranan karbohidrat, lemak dan protein, anda pasti dapat membina satu pelan pemakanan sihat yang membantu mengekalkan paras gula anda di tahap yang sepatutnya.

Paling penting, sekiranya anda mula merasakan sebarang simptom kencing manis, pastikan anda terus berjumpa dengan doktor untuk mendapatkan ujian awal. Cuba untuk mengubah gaya hidup dan dalam masa yang sama menjaga aspek pemakanan anda. Selamat mencuba!

Anda mungkin berminat untuk membaca artikel berikut:

Idea Hidangan Ringkas Untuk Pesakit Diabetes

Mengendalikan Tekanan dan Diabetes

Kekal Bermotivasi Walaupun Menghidap Diabetes


Pemakanan Budak


Jangan Takut Doktor Gigi

Tiada siapa mahu jumpa doktor gigi kerana beberapa. Disebabkan beberapa alasan tertentu seperti bau, rasa sakit, gerudi gigi, kita sentiasa enggan berjumpa doktor gigi. Walau bagaimanapun, menjaga kesihatan mulut adalah isu yang penting bagi kita semua. Berikut adalah sebab-sebab mengapa kita perlu suka berjumpa doktor gigi, walaupun kita tidak mahu.

Mengapa doktor gigi menakutkan?

Kita benci doktor gigi kerana bau dan bunyinya. Secara jujurnya, tiada siapa yang suka bau di klinik doktor gigi kerana baunya mirip bau hospital.

Rasa sakit juga merupakan faktor mengapa ramai takut berjumpa doktor gigi. Kita biasanya tanya, “Adakah ia menyakitkan?” Doktor gigi berkata, “tak” tetapi jawapan yang sebenar adalah, “ya”

Gerudi gigi juga sangat menakutkan bagi kebanyakan kita. Bunyinya membuatkan kita berasa seperti gigi kita sedang dihancurkan.

Dan lain-lain.

Namun, masih ada banyak sebab yang baik yang memaksa kita berjumpa doktor gigi:

Meningkatkan harga diri dan keyakinan. Senyuman yang bersinar dan gigi yang cantik membantu kita menjadi lebih yakin.

Kesihatan anda secara keseluruhan boleh dipengaruhi oleh kesihatan mulut. Oleh itu, penjagaan kesihatan mulut adalah penting bagi semua orang.

Melindungi gigi kita seperti mencegah gigi longgar dan karies. Jika anda tidak mengambil berat terhadap masalah-masalah kecil pada gigi anda, ia akan membawa kepada penyakit yang lebih serius

Bagaimana ingin mengatasi rasa takut tersebut?

Berikut adalah beberapa tip:.

Sewaktu kali pertama berjumpa doktor gigi, adalah disyorkan untuk meminta seseorang yang anda percayai menemani anda seperti ahli keluarga atau rakan-rakan. Mereka ini membantu anda untuk lebih bertenang.

Alihkan perhatian anda. Anda tidak perlu tahu apa yang doktor terbabit lakukan kerana semakin anda memberi tumpuan kepadanya, semakin anda rasa takut. Oleh itu, adalah lebih baik untuk mendengar muzik atau radio semasa doktor gigi menjalankan tugasnya.

Meminta ubat tahan sakit. Dalam beberapa kes seperti mencabut gigi bongsu, doktor gigi akan sentiasa menggunakan sedatif. Pesakit perlu berbincang dengan doktor gigi mereka tentang ketakutan dan perasaan mereka. Ini akan membantu doktor gigi anda memahami keadaan anda.

Kenal pasti ketakutan anda. Adalah lebih baik untuk memahami mengapa anda takut berjumpa doktor gigi. Adakah kerana pengalaman buruk anda di zaman kanak-kanak atau kerana gerudi gigi yang amat ditakuti. Setelah anda mengenal pasti puncanya, anda boleh mengatasinya atau berbincang dengan doktor gigi anda untuk mendapatkan bantuan lanjut.

Dengan menggunakan tip ini dan bersedia untuk berjumpa doktor gigi anda, anda akan dapat menghilangkan kebimbangan anda. Sila berehat dan bertenang. Biarkan doktor gigi anda menjalankan tugasnya. Ini adalah kunci untuk mengurangkan fobia doktor gigi yang boleh menghalang anda daripada mendapatkan penjagaan gigi secara berkala.


Meredakan Kesakitan: Terapi Sejuk atau Panas?

Terapi panas dan sejuk sering disyorkan untuk membantu melegakan kesakitan yang disebabkan oleh kerosakan otot atau sendi.

Terapi asas panas (
thermotherapy
) melibatkan penggunaan botol air panas, pad yang boleh dipanaskan dalam ketuhar gelombang mikro atau mandi panas. Manakala bagi terapi sejuk (
cryotherapy
), botol air dipenuhi air sejuk, pad sejuk dalam peti sejuk, atau air sejuk boleh digunakan.

Dalam sesetengah kes, alternatif panas dan sejuk ini boleh membantu kerana ia akan meningkatkan aliran darah ke tempat kecederaan.

Terapi Sejuk

Rawatan sejuk mengurangkan aliran darah ke kawasan yang cedera. Ini melambatkan kadar keradangan, mengurangkan risiko pembengkakan dan kerosakan tisu.
Ia juga mengebaskan tisu sakit, bertindak sebagai anestetik tempatan, dan melambatkan mesej sakit sampai ke otak.

Ais boleh membantu merawat sendi atau otot yang bengkak dan meradang. Ia adalah paling berkesan dalam tempoh 48 jam dari kecederaan.
Tenik RICE iaitu rehat (rest), ais (ice), tekanan (compress) dan mengangkat tinggi (elevation) adalah sebahagian daripada rawatan standard untuk kecederaan sukan.

Terapi Panas

Menggunakan haba ke kawasan yang meradang akan melebarkan saluran darah, menggalakkan pengaliran darah, dan membantu melegakan otot dan mengetatkan otot.

Peredaran yang lebih baik membantu menghapuskan pembentukan sisa asid laktik berlaku selepas beberapa jenis senaman. Haba juga psikologi menenangkan yang boleh meningkatkan sifat analgesiknya.

Terapi haba biasanya lebih berkesan daripada sejuk untuk merawat sakit otot kronik atau sendi sakit disebabkan oleh artritis.

Jenis Kesakitan dan Rawatan

Kecederaan bahagian belakang

Jika anda mengalami kecederaan atau sakit di bahagian belakang, mandi panas mungkin kedeagaran seperti penyembuhan utama. Tetapi menurut profesor klinikal pembedahan dan pengarah trauma tulang belakang Pusat Cedars-Sinai Spine, Los Angeles, California, Dr Neel Anand, ia hanya akan meningkatkan keradangan dan membuatkan kesakitan lebih teruk. Malah, doktor mengesyorkan untuk tuam ais ke kawasan yang sakit itu selama 20 minit pada satu masa dalam tempoh 2 hingga 3 hari pertama bagi mengurangkan keradangan dan kesakitan. Ubat-ubatan semulajadi untuk sakit belakang juga mungkin membantu.

Senggugut

Menurut profesor klinik obstetrik, ginekologi, dan sains reproduktif di Yale University School of Medicine, Dr Mary Jande Minkin, dengan kekejangan anda tidak mengalami kecederaan. Otot rahim tegang dan hanya perlu berehat serta menggunakan pad pemanasan. Ini kerana haba boleh menghentikan penghasilan bahan kimia prostagladin seperti hormon yang dihasilkan oleh lapisan rahim selepas ovoluasi. Ini merangsang kontraksi otot uterus yang lancar.

Sakit sendi

Pengarah perubatan sukan di St. Charles Orthopaedics di Port Jefferson, New York, Dr Luga Podesta berkata, sebagai peraturan umum, dia mencadangakan pemanasan sendi seperti lutut atau buku lali sebelum senaman, pertandingan atau terapi. Objektif utama pemanasan adalah menyiapkan tendon, ligamen, otot dan sendi untuk kekuatan letupan yang diterapkan pada tisu ini semasa aktiviti berat.

Buku lali terseliuh

Rawatan yang terbaik untuk seliuh serta kesakitan sendi, bengkak, atau kecederaan pada otot atau tisu lembut adalah ais dan disertakan dengan teknik RICE. Balut kawasan yang cedera dengan pembalut elastik dan letakkannya di atas bantal, tinggi daripada paras jantung anda. Sapukan ais 30 minit, 20 minit untuk 35 minit pertama hingga 48 jam selepas kecederaan. Gunakan beg ziplock yang dipenuhi dengan kiub ais yang hancur ataupek gel beku. Letakkan juga tuala di bawah ais untuk mengelakkan kerengsaan kulit.

Pening kepala

Ais mempunyai kesan kebas yang boleh membantu sakit kepala terutamanya migrain. Letakkan pek ais di tempat yang sakit selama 10 minit dalam tempoh 30 hingga 60 minit. Sejuk di bahagian depan leher boleh juga berfungsi, satu kajian mendapati bahawa meletakkan pek ais di leher (menyasarkan arteri karotid) pada permulaan migrain dengan ketara mengurangkan kesakitan. Walau bagaimanapun, untuk sesetengah orang, haba boleh membantu dengan menenangkan otot kepala dan ketegangan.

Artritis

Artritis yang kronik menyebabkan keradangan menyakitkan pada sendi dan umumnya ia bertindak balas dengan baik terhadap kehangatan. Bukan sahaja haba melegakan dan merehatkan otot dan sendi, tetapi ia juga meningkakan peredaran, penghantaran lebih banyak darah dan nutrien ke kewasan tersebut. Gunakan pad panas yang dibalut dengan tuala dan tuan semala 15 hingga 20  init semasa santai sama ada duduk atau berbaring.


Ini 7 Fakta Kesihatan Ereksi Zakar & Mati Pucuk, No. 4 Mungkin Mengejutkan Anda!

Bimbang dengan masalah ereksi
penis
? Jangan risau, anda tidak keseorangan! Disfungsi ereksi (ED) atau mati pucuk bukanlah 1 kondisi yang asing dan ia telah
menjejaskan ramai lelaki daripada pelbagai peringkat umur
 dan latar belakang.

Masalah mati pucuk juga boleh terjadi disebabkan pelbagai faktor yang berbeza.

Di bawah, kami di Hello Doktor telah menyenaraikan 7 fakta mengejutkan tentang bagaimana, mengapa dan siapa yang boleh terkesan dengan masalah ereksi
penis
, teruskan membaca ya!

Untuk mendapatkan lebih banyak info tentang Kesihatan Lelaki, sila dapatkannya
di sini.

Fakta mengejutkan mengenai kesihatan ereksi
penis
 & ED

#1 Mati pucuk tidak hanya menjejaskan lelaki tua

Kebanyakan orang menganggap masalah ereksi
penis
ini hanya akan menjejaskan lelaki berusia, terutama yang dalam lingkungan umur 50-an hingga 80-an.

Kenyataan ini ada benarnya, namun ED juga boleh berlaku pada lelaki daripada semua peringkat umur!

Menurut
Massachusetts Male Aging Study
, lelaki berusia 40-an mempunyai risiko sebanyak 40% untuk mengalami disfungsi ereksi pada suatu ketika, dan ia hanya meningkat seiring pertambahan usia.

Walaupun lelaki muda mempunyai risiko mati pucuk yang lebih rendah, namun kondisi ini masih kerap berlaku.

#2 Alami masalah ereksi
penis
sekali-sekala adalah normal?

Ternyata mengalami masalah ereksi sekali-sekala adalah normal, lebih-lebih lagi jika anda dalam keadaan tertekan, penat atau tidak berminat untuk bersama.

Justeru, sekiranya keadaan ini berlaku, anda tidak semestinya perlu berasa risau atau panik, okey?

ED secara umumnya hanya bakal menjadi masalah apabila ia mula mempengaruhi keyakinan diri, membuat kalian merasa cemas/tertekan mengenai seks atau
merosakkan hubungan bersama pasangan.

#3 Majoriti lelaki alami ereksi semasa tidur

Pernahkah terlintas di minda, “Kenapa zakar aku selalu tegang apabila bangun tidur?”

Untuk makluman, kejadian ini digelar sebagai
morning wood.
Ia adalah 1 keadaan normal yang sangat biasa terjadi dan menjadi indikasi kepada kesihatan seksual yang baik.

Morning wood
 adalah hasil
nocturnal penile tumescence
, atau ereksi spontan yang boleh berlaku hanya ketika anda tidur.

Rata-ratanya, seorang lelaki yang sihat akan mendapat 3 hingga 5 ereksi setiap malam semasa tidur, dengan setiap kejadian berlangsung sekitar setengah jam.

Mendapat ereksi
penis
apabila bangun tidur atau
morning wood adalah sesuatu yang tidak perlu dimalukan!

Bahkan, lelaki yang tidak mengalami kejadian sebegini perlu risau, kerana ia mungkin menjadi petanda kepada masalah kesihatan yang memicu ED.

#4 Zakar bersifat rapuh!

Ya, zakar anda berupaya patah!

Walaupun zakar tidak mempunyai tulang dan tidak boleh patah seperti lengan atau kaki, namun risiko untuk zakar ‘patah’ masih ada.

Jika zakar anda dipintal atau dibengkokkan terlalu kuat,
corpora cavernosa
 berupaya pecah dan menyebabkan darah mengalir ke tisu zakar yang lain.

Hal ini boleh mengakibatkan kesakitan dan pembengkakan zakar yang serius!

Kecederaan zakar secara berulangan juga boleh mengakibatkan pembentukan tisu parut, yang dipercayai menyumbang kepada
 kondisi yang dikenali sebagai penyakit Peyronie.

#5 Fenomena
grower
atau
shower
 mungkin betul

Anda mungkin pernah terdengar tentang saiz ereksi
penis
yang digambarkan sebagai
grower
(zakar yang menjadi lebih besar ketika tegang) atau
shower
(zakar yang sudah kelihatan panjang dan tidak membesar dengan ketara apabila ereksi).

Lebih mengejutkan, ternyata kontra antara
shower
 dan
grower
 sebenarnya mempunyai sokongan sains di sebaliknya!

Sebuah kajian pada tahun 1988 mendapati zakar
grower
yang lebih kecil ketika dalam keadaan ‘relaks’ memiliki
ukuran yang lebih besar semasa ereksi
 berbanding lelaki yang berzakar
shower
.

Kajian lebih baharu yang dijalankan pada tahun 2018 pula telah memerhatikan seramai 274 pesakit melalui
penile duplex Doppler ultrasound.

Kajian mengesahkan, zakar sememangnya boleh dikategorikan kepada 2 kumpulan;
shower
 dan
grower
. Dengan 74% daripada pesakit adalah
grower,
dan 26% pula merupakan
shower.

#6 Kegelisahan prestasi seksual adalah normal dan boleh menjejaskan ereksi
penis

Anda merasa cemas sebelum melakukan hubungan seks?

Rasa cemas atau gelisah mengenai prestasi seksual boleh membuat kalian lebih sukar mendapatkan dan mengekalkan ereksi, walaupun sudah terangsang.

Kondisi ini dikenali sebagai
sexual performance anxiety
 atau kegelisahan prestasi seksual, ia cenderung terjadi apabila anda
risau akan prestasi seksual, penampilan atau sedang stres.

Nasib baiklah, kegelisahan prestasi seksual kadangkala mudah untuk disembuhkan, baik melalui penggunaan ubat ED seperti
sildenafil
 (Viagra), atau melalui terapi tingkah laku kognitif, meditasi dan lain-lain.

#7 Kerap tonton video lucah? Ini mungkin punca sukar alami ereksi
penis!

Perlu anda tahu, mati pucuk boleh terjadi akibat faktor fizikal atau psikologi.

Antara pemicu fizikal, faktor seperti tekanan darah tinggi atau penyakit jantung sering menjadi penyebabnya.

Pun begitu bagi beberapa kes ED psikologi, ia mungkin diakibatkan oleh tabiat menonton pornografi yang keterlaluan!

Keadaan ini dikenali sebagai porn-induced ED,
 yang masih belum dikaji secara mendalam.

Walau bagaimanapun, terdapat beberapa bukti saintifik yang menghubungkan disfungsi seksual dengan pornografi.

Adakah ini bermaksud anda harus berhenti menonton video porno sepenuhnya untuk mendapatkan ereksi
penis
 yang lebih baik? Bagi lelaki biasa, mungkin tidak.

Tetapi, jika anda tergolong dalam kalangan yang ketagih pornografi dan sukar mendapatkan ereksi, adalah wajar untuk mendapatkan bantuan profesional daripada mereka yang lebih pakar, sebelum nasi menjadi bubur!

Konklusi

Semoga perkongsian di atas sedikit sebanyak membantu kaum Adam di luar sana untuk memahami sifat biologi zakar dan mati pucuk dengan lebih baik!

Sekiranya anda mempunyai sebarang persoalan atau kebimbangan, usah segan silu untuk mendapatkan khidmat nasihat doktor bertauliah di klinik atau hospital yang berdekatan.


Rupanya Ini 5 Sebab Lidah Buaya Biasa Ada Dalam Produk Kecantikan, Khasiatnya Tiada Lawan!

Aloe vera merupakan sebuah pokok ubat
 terkenal yang tumbuh di kawasan tropikal. Ia telah digunakan sejak beribu tahun yang lalu kerana khasiat lidah buaya pada kesihatan dan kecantikan.

Terdapat banyak kompaun bioaktif yang ada di dalam daun pokok ini termasuk vitamin, mineral, asid amino dan antioksida. Lima khasiatnya yang paling signifikan disenaraikan di bawah.

Untuk mendapatkan lebih banyak info tentang Pemakanan, sila dapatkannya
di sini.

#1. Mempunyai kuasa antioksida dan antibakteria

Terdapat pelbagai kompaun antioksida yang ditemui di dalam aloe vera. Antioksida ini kebanyakannya ialah
polyphenol
 yang membantu membuang radikal bebas yang
 merosakkan sel kulit badan anda
.

Lidah buaya adalah bahan yang sangat penting dalam produk kecantikan kerana manfaatnya dalam
 mengurangkan tanda-tanda penuaan
.

Polyphenol
 ini bersama dengan bahan-bahan lain di dalam aloe vera boleh membantu melawan bakteria berbahaya tertentu yang menyebabkan jangkitan.

Jika digunakan secara topikal, daun ini membantu merangsang proses pemulihan luka.

Jika diambil melalui mulut, ia boleh mencegah penyakit dan menyahtoksik sistem penghadaman.

#2. K
hasiat lidah buaya
untuk kulit muda

Aloe vera mempunyai kemampuan untuk merangsang fibroblast, iaitu sejenis sel kulit yang menghasilkan kolagen.

Kolagen ialah satu protein yang penting
 dalam mengekalkan struktur dan keanjalan kulit.

Gel topikal daun ini telah terbukti melambatkan penuaan kulit.

Produk kosmestik anti-penuaan seperti pelembap dan krim mata yang mengandungi bahan dari lidah buaya boleh mengurangkan kedutan serta tanda-tanda penuaan yang lain.

Baca juga:

#3. Menggalakkan proses pemulihan antara khasiat lidah buaya

Di samping kelebihannya merawat luka, aloe vera juga merupakan
rawatan yang berguna bagi kebakaran
.

Ia dibuktikan oleh kajian saintifik bahawa lidah buaya adalah rawatan yang efektif untuk kebakaran tahap pertama dan kedua.

Kajian menemui bahawa tumbuhan ini mampu memendekkan proses pemulihan dari kebakaran kepada sekitar 9 hari berbanding ubat konvensional.

Biasanya ia digunakan secara topikal dengan menyapu gelnya ke atas kulit.

#4. Membantu menggalakkan pertumbuhan rambut

Menyapu lidah buaya di atas kepala boleh membantu
pertumbuhan rambut yang lebih pantas
.

Ramai menggunakan lidah buaya untuk rambut mereka mendakwa bahawa ia adalah berkesan.

Ia adalah khasiat lidah buaya yang bagus mereka yang ingin menjaga rambut!

Cara yang paling biasa digunakan adalah dengan menyapu gel dari daun lidah buaya ke rambut dan membilasnya selepas satu jam.

Minuman dan produk rambut tumbuhan ini juga
 membantu pertumbuhan rambut yang sihat
.

#5. Membantu merawat masalah ulser mulut

Ulser mulut atau kanker
 adalah masalah yang kerap dialami oleh ramai orang.

Ulser ini kebiasaannya dari dalam mulut atau di belakang bibir dan berkekalan sekitar 7 ke 10 hari.

Menggunakan aloe vera sebagai rawatan telah menunjukkan bukti yang meyakinkan dalam membantu dan menggalakkan proses pemulihan ulser tersebut.

Bukan hanya saiz ulser dikurangkan, malah sakitnya juga dapat diatasi.


Sah! COVID-19 Boleh Tersebar Melalui CIRIT-BIRIT, Bukan Hanya Batuk & Bersin?

Untuk mendapatkan lebih banyak info tentang coronavirus di Malaysia, sila dapatkannya
di sini
.

Wabak COVID-19 yang tengah hangat sekarang dikaitkan dengan masalah pernafasan. Antara ciri ciri COVID19 yang dikenalpasti adalah
batuk dan sesak nafas
.

Itu juga merupakan kaedah utama penyebaran virus novel korona.

Tapi di saat orang ramai sibuk menutup mulut,
 membeli topeng untuk melindungi diri daripada dijangkiti oleh wabak coronavirus
, kajian terbaru mengesahkan wabak coronavirus boleh tersebar melalui laluan
fecal-oral
.

Adakah ia salah satu ciri ciri COVID19 yang kita terlepas pandang?

Di Malaysia, ini adalah statistik terkini penularan wabak COVID-19:

[covid_19]

Ciri ciri COVID19 sama dengan wabak coronavirus SARS

Walaupun cara penyebaran dari sisa perkumuhan ini satu maklumat baharu yang disahkan kajian, tapi saintis tak terkejut.

Ini kerana virus novel korona (COVID-19) ini
sering dikait dan dibandingkan dengan virus korona sindrom pernafasan akut teruk (SARS-CoV)
.

Persamaan kedua-dua virus ini dipersetujui ahli akademik
sehingga ia pernah digelar SARS-CoV-2
.

10% jumlah pesakit yang disoal selidik di Hospital Wuhan (14 daripada 138 orang pesakit) mengalami simptom gastrousus seperti cirit-birit, loya dan muntah sebelum menunjukkan simptom pernafasan.

Pesakit pertama yang didiagnosis di Amerika Syarikat turut mengalami simptom cirit-birit, 2 hari sebelum demam dan sesak nafas berlaku.

Ia bukanlah simptom utama namun wajar diambil kira.

Mereka yang mengalami cirit-birit dan mempunyai hubungan secara langsung dengan
mereka yang positif wabak coronavirus atau baru pulang dari Wuhan perlu disiasat dengan lebih lanjut
.

Titisan udara masih cara utama wabak coronavirus tersebar

Walaupun kajian di China itu menunjukkan
cara penyebaran terbaharu virus novel korona
, namun cara utama penyebaran
masih melalui titisan udara
.

Mereka yang mengalami simptom selesema perlu pakai topeng muka bagi mengelak virus dari tersebar.

Artikel berkaitan:

Topeng Muka N95 atau Surgical Mask – Mana Satu Boleh Lindungi Anda Dari Coronavirus?

Jangan Ambil Mudah! Pakai Topeng Muka di 3 Lokasi Ini

Topeng betul-betul berkesan bagi menghindari penyebaran virus
. Tapi, ia tak berapa berkesan dalam menghindarkan anda dari dijangkiti virus.

Jadi, bagaimana untuk anda melindungi diri daripada dijangkiti oleh wabak coronavirus?

Pertubuhan Kesihatan Sedunia (WHO) telah menyarankan
amalan cuci tangan dengan menggunakan sabun dan air
.

Air dan sabun bukan saja mampu membasmi mikroorganisma, tapi ia juga boleh digunakan pada tangan yang kotor.

Hand sanitizer
cuma boleh digunakan pada situasi di mana tidak terdapat air dan sabun.

Artikel berkaitan: Nak COVID-19 Cepat Hilang? BERHENTI Buat 2 Benda Yang Selalu Dibuat Ini!

Bagi virus yang disebarkan melalui titisan udara, berdiri pada jarak 2 meter daripada individu lain mampu menghindarkan penyebaran virus.

Ciri ciri COVID19: Berapa lama tempoh jangka hayat virus dalam sisa perkumuhan?

Virus korona
boleh hidup di luar badan manusia dalam tempoh 9 hari
, namun ia berbeza mengikut permukaan objek.

Kajian menggunakan tombol pintu dan barangan lain, namun tidak mengambil kira sampel najis yang mempunyai kadar lembapan yang agak tinggi.

Semakin tinggi kadar lembapan, semakin panjang jangka hayat virus dalam sampel yang tercemar.

Berikut kesimpulan berapa lama virus COVID-19 boleh bertahan pada permukaan objek di rumah anda:

Virus SARS-CoV boleh bertahan selama 24 jam di luar badan manusia, namun pada sampel najis, jangka hayatnya meningkat 4 kali ganda kepada 4 hari.

Jika virus novel korona mempunyai sifat yang sama, ini bermakna, ia berupaya untuk terus menjangkiti individu lain dalam tempoh masa melebihi sebulan.

Penyebaran melalui najis merupakan cabaran baharu dalam membendung wabak coronavirus yang melanda terutamanya di kawasan hospital.

[mc4wp_form id=’115319″]

Konklusi

Maklumat berkenaan dengan cara penyebaran baharu virus ini menunjukkan bahawa kita perlu memberikan tumpuan kepada simptom gastrousus juga.

Walau bagaimanapun simptom pernafasan seperti
batuk dan sesak nafas
 tetap menjadi gejala utama dalam mendiagnosis pesakit.

Jika seseorang itu mengalami muntah, loya dan cirit-birit, nasihatkan mereka untuk berjumpa dengan doktor. Perkara ini terutamanya jika mereka pernah berhubung dengan pesakit wabak coronavirus.

#HelloHealthGroup, #hellodoktor, #HelloHealthCoronaVirus

Baca juga:

Oh! Ini Rupanya Punca COVID-19 Merebak Dengan Cepat

Boleh Ke Virus Corona Merebak Melalui Barang Import Order Online?

Kenapa Nama Virus Korona Baharu Ditukar Kepada COVID-19?

Betul Ke Sayur Kangkung Boleh Ubati Wabak Virus Korona Baharu?

Pakai Topeng Muka Dalam Kapal Terbang TINGKAT Risiko Jangkitan Virus Korona?


Tumbesaran Kanak-Kanak


LASIK: Alternatif Bagi Masalah Rabun

Masalah penglihatan paling kerap berlaku adalah
rabun
. Sekitar 20% daripada masyarakat dunia mengalami masalah rabun jauh (
myopia
). Penyelesaian paling mudah bagi keadaan ini adalah menggunakan cermin mata atau kanta sentuh. Bukan sahaja mudah, ia juga dalam satu sudut tidak terlalu mahal tetapi bergantung juga kepada jenis kanta dan bingkai cermin mata yang digunakan.

Walau bagaimanapun, bagi yang menggunakan cermin mata atau kanta sentuh, mereka tentu menghadapi beberapa kekangan dalam aktiviti harian. Contohnya, tidak boleh bermain sukan lasak, bingkai cermin mata patah atau hilang. Keadaan ini membuatkan mereka mencari alternatif kepada cermin mata atau kanta sentuh.

LASIK mungkin satu pilihan yang baik.

Apa itu LASIK?

LASIK adalah singkatan daripada
L
aser Assisted In-situ Keratomileusis
. Ia adalah sejenis prosedur pembedahan mata menggunakan laser.

Rabun berlaku apabila terdapat ketidakseimbangan antara bentuk (lengkungan) kornea (lapisan hadapan mata) dan saiz bola mata. Ia membuatkan imej gagal diterima oleh retina (reseptor foto di bahagian dalam mata) dengan tepat menyebabkan penglihatan menjadi kabur.

Pembedahan LASIK menggunakan laser untuk membuang lapisan nipis pada kornea. Ini akan memberikan kornea lengkungan baru yang membolehkan imej dipantulkan di atas retina dengan lebih tepat, seterusnya menghilangkan masalah rabun.

Pembedahan ini dilakukan di klinik pesakit luar dan tidak perlu dimasukkan ke dalam wad. Prosedur yang mengambil masa selama 10 hingga 15 minit ini boleh dilakukan ke atas sebelah atau kedua-dua belah mata dalam satu sesi. Tiada jahitan diperlukan.

Ubat bius yang digunakan hanya dalam bentuk titisan mata dan ia dilakukan dalam keadaan sedar. Ubat tertentu mungkin diberikan untuk membantu mengurangkan rasa gemuruh.

Adakah saya tidak perlu lagi menggunakan cermin mata selepas LASIK?

Ya, jika tidak berlaku apa-apa masalah dan semua berjalan dengan lancar.

Sebelum doktor melakukan prosedur ini, beberapa pemeriksaan akan dilakukan untuk melihat keadaan mata anda dan menilai sama ada sesuai atau tidak untuk dilakukan LASIK ke atas mata anda. Kebiasaannya, ia sesuai dijalankan bagi kes rabun jauh. Namun, silau dan rabun dekat juga mungkin boleh mendapatkan manfaatnya.

Dalam kebanyakan kes, tiada komplikasi atau kesan serius berlaku selepas pembedahan. Namun, anda harus mengikuti ‘pantang’ yang dinasihatkan oleh doktor seperti tidak menggaru mata, kurangkan melihat cahaya terang pada minggu pertama selepas pembedahan dan bersukan.


Kesan Negatif Duduk Terlalu Lama

Hari ini, kita hidup di dunia moden di mana mesin akan melakukan pekerjaan untuk kita. Ini sebenarnya menyingkirkan keperluan terhadap tenaga manusia. Seramai 34 juta rakyat Amerika bekerja di pejabat atau jualan langsung, lalu memaksa mereka untuk kekal duduk di atas kerusi selama 8 jam atau lebih setiap hari.

Menurut laporan yang diterbitkan oleh
Annals of Internal Medicine
, individu yang bekerja akan meluangkan lebih daripada separuh masa mereka dalam posisi yang tidak aktif seperti contoh duduk di hadapan komputer, menonton televisyen ataupun duduk di dalam pengangkutan awam ketika pergi dan balik kerja.

Walaupun teknologi akan membawa pelbagai manfaat seperti mempercepatkan pekerjaan, meminimakan tenaga serta menghubungkan kita sepantas cahaya, ia masih mempunyai pelbagai mudarat.

Duduk terlalu lama akan mengakibatkan pelbagai masalah seperti sakit belakang yang kronik, postur badan yang tidak bagus malahan boleh menyebabkan penyakit seperti diabetes, penyakit jantung serta obesiti.

Jika anda merupakan pekerja yang terpaksa duduk lama di pejabat anda, lihat bagaimana ia mampu memberi kesan spesifik kepada kesihatan anda menurut 4 pakar di dalam industri:

Isu otak, leher dan bahu

Menggerakkan badan kita akan menyebabkan lebih banyak darah dan oksigen mengalir ke otak sekaligus membantu kita mengekalkan kejelasan dan ketajaman minda. Namun begitu, duduk terlalu lama akan mengakibatkan aliran darah dan oksigen ke otak menjadi perlahan lalu menjejaskan kemampuan kita untuk berfikir sebetulnya.

Selain itu, posisi membongkok di atas kerusi bagi tujuan melihat skrin komputer akan mendatangkan tekanan yang hebat kepada leher anda terutamanya
cervical vertebrae
yang menyambungkan tulang belakang dengan kepala anda. Postur badan yang tidak bagus juga kan merosakkan otot belakang dan bahu akibat terbeban dengan keperluan individu untuk membongkok ke skrin komputer dan papan kekunci pada tempoh masa yang lama.

Masalah belakang

Salah satu daripada masalah yang paling biasa dialami oleh kebanyakan pekerja adalah masalah belakang. Postur badan yang tidak bagus semasa sedang bekerja akan mengakibatkan sakit belakang, tulang belakang yang tidak fleksibel serta kerosakan pada
disk
. Dengan kerap bergerak,
disk
akan menjadi lembut di antara
vertebrae
di dalam tulang belakang untuk mengembang dan menguncup lalu membenarkan perjalanan darah dan nutrien. Dengan duduk terlalu lama,
disk
ini akan menjadi tidak stabil dan terlalu padat lalu menyebabkan kolagen terbentuk pada tendon dan ligamen.

Selain itu,
herniated lumbar disks
juga lebih kerap berlaku pada individu yang meluangkan masa yang panjang duduk di hadapan komputer.

Kemerosotan otot

Duduk terlalu lama tidak memerlukan penggunaan otot Ab dan jika ia tidak digunakan buat masa yang terlalu lama, ini akan mengakibatkan
swayback
iaitu tulang belakang berada kepada kedudukan yang tidak semulajadi. Tambahan itu, duduk terlalu lama juga akan mengurangkan fleksibiliti terutamanya pada pinggang dan belakang. Pinggang yang fleksibel dapat membantu kestabilan badan. Namun begitu, duduk terlalu lama akan mengakibatkan otot
flexor
menjadi lebih pendek dan tegang.

Otot
glute
juga akan menjadi lebih lembut akibat tidak digunakan buat tempoh masa yang lama dan ini akan mengehadkan kebolehan badan untuk melangkah lebih jauh dan mengekalkan kestabilan badan.

Kemerosotan organ

Duduk terlalu lama boleh mengundang sakit jantung, penyakit kardiovaskular dan kanser kolon. Dalam erti kata yang lain, masalah ini adalah disebabkan oleh terlebih penghasilan insulin akibat tidak aktif lalu memperlahankan aliran darah kepada organ-organ dalam badan. Dengan kerap bergerak, sel yang menyebabkan kanser dapat dibunuh sekaligus merembeskan antioksidan yang mampu menyingkirkan radikal bebas sebelum ia merebak.

Terlebih penghasilan insulin juga boleh mengakibatkan pertambahan berat badan yang menyumbang kepada diabetes dan obesiti.

Gangguan kaki

Jelas sekali, duduk terlalu lama akan mengehadkan pengaliran darah di dalam kaki. Ini akan menyebabkan darah untuk berkumpul pada buku lali lalu menyebabkan ia membengkak, pergumpalan darah serta vena varikos. Isu lain yang akan berlaku disebabkan duduk terlalu lama ini adalah tulang menjadi lebih lemah dan kurang tumpat. Ini mungkin menjelaskan mengapa ramai individu dewasa mengalami osteoporosis.

Menurut kajian, individu yang menonton televisyen lebih daripada tempoh 8.5 tahun mempunyai 61% lebih risiko untuk meninggal dunia pada usia yang muda jika hendak dibandingkan dengan individu yang menonton televisyen kurang satu jam sehari.

Jadi, bagaimana kita boleh melawan epidemik ini?

Sumber: DailyInfoGraphic.com

Pertama sekali, jika anda masih perlu untuk duduk dalam tempoh yang lama bagi melakukan pekerjaan, pastikan anda duduk dengan tegak dan elakkan membongkok ke hadapan papan kekunci anda. Jika anda masih juga terpaksa melakukannya, beli sebuah bola senaman, yang boleh membantu otot Ab anda untuk bekerja di samping memastikan postur badan anda kekal tegak. Anda juga boleh menggunakan kerusi yang tidak mempunyai bahagian belakang jika anda mahukan sesuatu yang lebih stabil berbanding bola senaman.

Kedua, pastikan anda bangun untuk menggeliat sekali-sekala. Berapa kerapkah ini perlu dilakukan? Menurut pakar, ia perlu dilakukan sekurang-kurangnya sekali setiap 30 minit. Bangun dan berjalanlah di sekeliling pejabat anda untuk beberapa minit bagi memastikan pengaliran darah anda ke otak dan otot berfungsi secara optimal.

Ketiga, yoga dapat membantu otot untuk menjadi lebih fleksibel selain membenarkan minda untuk relaks daripada sebarang tekanan kerja. Anda juga boleh membeli meja kerja yang membolehkan anda melakukan kerja secara berdiri kerana ia merupakan posisi yang paling sesuai untuk melakukan pekerjaan. Ini dapat membantu darah dan oksigen mengalir dengan lebih bebas ke seluruh bahagian badan sekaligus mengurangkan risiko pergumpalan darah dan pelbagai masalah kesihatan berbahaya yang lain.

Hello Health Group
 tidak menyediakan nasihat perubatan, diagnosis, atau rawatan.


Nak Beli Water Filter? Ini 5 Penapis Air Terbaik Untuk Anda Sekeluarga Pada Tahun 2023!

Anda sedang mencari penapis air terbaik di Malaysia pada tahun 2023? Jangan risau, anda berada di tempat yang betul!

Penapis air merupakan salah satu item wajib yang perlu dimiliki oleh setiap keluarga. Walau bagaimanapun, disebabkan harganya yang mahal, ramai orang yang akan berfikir 2-3 kali sebelum berbelanja untuk sebuah penapis air.

Jika anda mempunyai masalah yang sama, jangan runsing! Dalam artikel kali ini, kami akan berikan rekomendasi
5 penapis air terbaik di Malaysia
 yang boleh anda beli secara atas talian!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Cara pilih penapis air terbaik untuk rumah

Pertama sekali, selidik dahulu kebaikan dan manfaat penapis air sebelum beli.

Sebagai contoh, perhatikan apakah sistem penapisan yang digunakan. Adakah ia dapat menapis kekotoran,
bakteria dan virus
 daripada air? Bagaimana pula dengan harganya?

Di pasaran, ada penapis yang menggunakan arang (
activated charcoal
) sebagai medium penapisan. Penapis jenis ini akan memastikan air yang diminum masih lagi mengandungi mineral penting yang diperlukan badan.

Selain itu, ada juga penapis yang menggunakan sistem osmosis songsang.

Selalunya, air yang ditapis menggunakan sistem ini akan menapis segala kotoran,
termasuklah mineral
 yang anda perlukan dari air. Jadi, ia mungkin tidak akan membawa sebarang manfaat kepada kesihatan.

Walaupun begitu, kini ada banyak jenis penapis air yang lebih canggih dengan teknologi terkini.

Anda bukan sahaja boleh kawal suhu dan pH, malahan
air yang dibekalkan juga lebih sihat
, sesuai untuk mereka yang lebih cakna terhadap kesihatan diri.

Penapis air terbaik di pasaran 2023

Di bawah, kami akan senaraikan beberapa jenis penapis air pada tahun 2023:

1. Panasonic TK-AS700-WMA
Alkaline Water Ionizer

Pasti semua orang pernah dengar akan jenama Panasonic yang terkenal dengan ketahanannya. Salah satu model penapis air terbaik oleh Panasonic ialah TK-AS700-WMA:
Alkaline Water Ionizer
.

Apa yang istimewa tentang penapis ini ialah ia dapat membekalkan anda dengan 7 jenis air berbeza –
4 tahap alkali
, 2 tahap asidik dan 1 air tulen.

Bukan itu sahaja, penapis ini juga akan memastikan bekalan air yang diterima bebas daripada 19 jenis bahan berbahaya dan juga bakteria serta virus yang mungkin terkandung dalam air.

Air yang bersifat alkali dapat mengurangkan simptom gastrousus seperti
ketidakhadaman
, perut berasid,
cirit-birit kronik
 dan
sembelit
. Penggunaannya juga telah disahkan selamat oleh
Japan Pharmaceutical and Medical Device Act
 (PMD Act).

Sekiranya anda inginkan gaya hidup yang lebih sihat, penapis ini adalah pilihan yang terbaik untuk kegunaan anda dan seisi keluarga.

2. Xiaomi Mijia Smart Water Purifier Dispenser MRH112: Penapis air terbaik 2023

Sekiranya anda mempunyai bajet yang rendah, Xiaomi Mijia Smart Water Purifier Dispenser MRH112 merupakan pilihan yang tepat untuk anda.

Harganya berbaloi dan mempunyai banyak fitur, setanding mesin penapis air lain yang dijual di pasaran.

Selain itu, penapis air ini juga menggunakan teknologi
6-level Reverse Osmosis
. Ia juga mempunyai lampu antibakteria
dengan sinaran UV
 yang dapat membantu membunuh
virus dalam air.

Paling penting, anda juga boleh mengganti penapisnya sendiri. Jimat bukan!

3. Panasonic TK-CS20 Water Purifier

Jangan terpedaya dengan saiznya yang kecil! Walaupun bersaiz mini, penapis air TK-CS20 dari Panasonic ini boleh menapis air sebanyak 6 liter/min! Banyak tu!

Selain itu, ia juga menggunakan penapis yang diperbuat daripada
activated carbon.
Bahan ini dapat menapis segala kotoran dan juga bahan kimia berbahaya daripada air dengan selamat.

Bukan itu sahaja, ia juga dapat membuang hampir 95% klorin yang terdapat dalam air paip. Dengan saiznya yang kecil, ia boleh diletakkan di tempat sempit. Selalunya, orang letak di tepi singki sahaja!

Jika anda mempunyai bajet yang kecil, penapis ini sangat sesuai untuk anda!

Baca juga:

Jangan Ambil Mudah! Ini Bahayanya Jika Air Di Rumah Anda Kotor, Boleh Dapat Penyakit Bawaan Air!

Ini Yang Selalu Ibu Pesan Kalau Sakit Tekak, Banyakkan Minum Air Suam! Berkesan Ke?

4. Joven Water Purifier JP200: P
enapis air terbaik dengan harga murah

Inginkan penapis air yang lebih murah? Jangan risau, kami ada satu lagi rekomendasi penapis air dengan harga yang mesra poket.

Dengan harga di bawah RM150, anda boleh dapatkan penapis dari Joven ini, sesuai untuk mereka yang duduk di rumah sewa atau inginkan sesuatu yang mudah dan murah.

Ada banyak kebaikan penapis air ini. Antaranya, ia mudah dipasang. Selain itu, penapisnya juga boleh ditukar sendiri di rumah. Ia mempunyai 2 fitur – air yang ditapis dan air yang tidak ditapis. Jadi, anda boleh tukar antara kedua-dua fitur ini pada bila-bila masa.

Penapisnya pula diperbuat daripada arang (
activated charcoal
). 3 tahap penapisan air yang dibekalkan oleh sistem ini membolehkan klorin, karat, pasir dan bau dibuang daripada air dan menjadikannya lebih selamat diminum.

5. AQUASANA AQ-4000W

Tahukah anda, Aquasana merupakan salah satu jenama yang popular di Amerika Syarikat? Manakan tidak, penapis air ini dijual dengan harga yang mampu milik. Saiznya yang sederhana juga membuatkannya lebih mudah untuk dipasang di kawasan dapur.

Penapis air terbaik dari Aquasana juga menerima pensijilan dari
NSF International
, sebuah organisasi yang melakukan audit terhadap produk makanan dan juga air.

Antara kebaikan penapis Aquasana ialah:

Dapat
mengurangkan logam berat
 yang terkandung dalam air.

Menapis
racun serangga
 pada sayur-sayuran.

Mampu menapis
 cryptosporidium
 dan
giardia,
bakteria yang lazim dijumpai
dalam air yang kotor
.

Tidak kiralah apa jenis penapis air yang anda pilih, pastikan anda beli produk yang terbaik untuk keluarga anda. Jangan lupa, fikirkan juga tentang harga item yang dibeli nanti. Jangan hanya kerana nak ikut
 trend
, poket jadi rabak!